Szentendre Város Önkormányzata Képviselő-testületének 15/2025. (VI. 3.) önkormányzati rendelete
Szentendre Város Önkormányzat Szervezeti és Működési Szabályzatáról
[1] Szentendre Város Önkormányzat Képviselő-testülete a szentendrei választópolgárok közösségének önkormányzáshoz való jogát a választópolgárok szabad elhatározásból fakadó, demokratikus választáson leadott szavazata alapján Szentendre város egész közössége érdekében közvetetten gyakorolja. A helyi közügyek intézése és a helyi közhatalom gyakorlása érdekében a helyi önkormányzás szervezeti és működési kereteit az Alaptörvényben és a jogszabályokban meghatározott jogaival és kötelezettségeivel összhangban, a demokratikus működés feltételeinek megteremtése, a település önfenntartó képességének biztosítása és a helyi közösség öngondoskodásra való képességeinek erősítése érdekében állapítja meg.
[2] Szentendre Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:
I. Fejezet
Szentendre Város Önkormányzat
1. Az Önkormányzat elnevezése, székhelye
1. §
(1) Az önkormányzat hivatalos elnevezése: Szentendre Város Önkormányzat (a továbbiakban: Önkormányzat). Székhelye: 2000 Szentendre, Városház tér 3.
(2) A Képviselő-testület által létrehozott közös önkormányzati hivatal hivatalos elnevezése: Szentendrei Közös Önkormányzati Hivatal (a továbbiakban: Hivatal). Székhelye: 2000 Szentendre, Városház tér 3.
(3) Az önkormányzat hivatalos honlapja: www.szentendre.hu.
2. Az Önkormányzat jelképei
2. §
(1) Az Önkormányzat jelképei: a címer és a zászló.
(2) Az Önkormányzat címere: ovális alakú címerpajzsban, zöld dombon kék háttér előtt fehér, balra hátrafelé tekintő bárány áll. Jobb mellső lábával kereszt végződésű zászlónyelet tart, melyen vörös színű lobogó függ, középen fehér színű, egyenlő szárú kereszttel. A bárány fejét arany (sárga) színű glória övezi, dicsfénykör látható. Ugyancsak arany (sárga) színű a címerpajzsot körülvevő barokk keretdísz, melynek tetején leveles korona áll.
(3) A város zászlaja: 1:2 oldalarányú arany (sárga) kék színű, amelyen az arany (sárga) szín felül (elöl) látható. A zászló középtengelyében a város címere látható, alatta „Szentendre” felirat arany (sárga) színnel. A zászló vége arannyal (sárga) rojtozott.
3. §
(1) A polgármester, az alpolgármester, a jegyző, az aljegyző és a Hivatal hivatalos kör alakú bélyegzőjén középen Magyarország címere van, a körívén pedig az alábbi felirat olvasható:
a)	Szentendre Város Polgármestere,
b)	Szentendre Város Alpolgármestere,
c)	Szentendrei Közös Önkormányzati Hivatal Jegyzője,
d)	Szentendrei Közös Önkormányzati Hivatal Aljegyzője,
e)	Szentendrei Közös Önkormányzati Hivatal.
(2) A Hivatal által használt bélyegzőket sorszámmal kell ellátni.
3. Az Önkormányzat városi ünnepei, nemzetközi kapcsolatai
4. §
(1) A polgármester gondoskodik arról, hogy a település lakossága a nemzeti ünnepeket és a hagyományos városi ünnepeket méltó módon megünnepelhesse. A nemzeti ünnepeken kívül ezek az ünnepek a következők:
1.	Január első hétvégéje Újévi koncert,
2.	Január 22. Magyar Kultúra Napja,
3.	Február 14-ét követő vasárnap Szentendrei Hagyományőrző Nap,
4.	Április 9. Dumtsa Jenő Emléknap, Szentendre Város Napja,
5.	Május 1.,
6.	Május utolsó vasárnapja Hősök napja,
7.	Június 4. Nemzeti Összetartozás Napja,
8.	Június első vasárnapja Pedagógus nap,
9.	Június 24. Iván nap,
10.	Június 25. Dr. Kucsera Ferenc Városi Emléknap,
11.	Július harmadik hétvégéje Ister napok,
12.	Augusztus 19. Szerb búcsú,
13.	Augusztus utolsó hétvégéje Szentendre éjjel-nappal nyitva,
14.	November vége – December Adventi gyertyagyújtás,
15.	December 2. Stéger Ferenc születésének emléknapja (5 évente),
16.	December 31. Új év köszöntő.
(2) Az Önkormányzat hivatalos (testvérvárosi) kapcsolatot tart fenn a rendelet 1. mellékletében felsorolt településekkel.
4. Az Önkormányzat feladatai, a feladatellátás módja
5. §
(1) Az Önkormányzat ellátja a törvényben meghatározott kötelező közfeladatait. Az Önkormányzat a Magyarország helyi önkormányzatairól szóló törvényben meghatározott feltételek fennállása esetén önként vállalhatja helyi közügyek önálló megoldását (a továbbiakban: önként vállalt feladat).
(2) Az önként vállalt feladat vállalásáról, vagy annak megszüntetéséről szóló javaslatról az érintett bizottság előzetesen állást foglal.
(3) Az önként vállalt feladat vállalását tartalmazó javaslatnak részletesen tartalmaznia kell a javasolt feladatellátás tartalmát, ellátásának számításokkal alátámasztott költségeit és ennek költségvetési fedezetét.
(4) Az Önkormányzat által ellátott feladatok kormányzati funkciók szerinti besorolását a 2. melléklet tartalmazza.
(5) Az Önkormányzat önként vállalt feladatait a 3. melléklet tartalmazza.
(6) Az önkormányzati intézmények vezetőinek kinevezésére vonatkozó döntési javaslatot az érintett bizottság véleményezi.
II. Fejezet
A Képviselő-testület összetétele
5. A Képviselő-testület tagjai, létszáma
6. §
A Képviselő-testület tagjai a polgármester és a képviselők. A Képviselő-testület tagjainak száma 15 fő. A képviselő-testület ülésrendjét az 1. függelék tartalmazza.
6. A képviselőcsoport
7. §
(1) Képviselőcsoport (a továbbiakban: frakció) alakítására a helyi önkormányzati képviselők és polgármesterek előző általános választásán induló és mandátumot szerző, ugyanazon jelölő szervezet(ek)hez vagy azok jogutódjához tartozó képviselők jogosultak. A frakció megalakításához legalább kettő képviselő szükséges.
(2) Az ugyanazon jelölő szervezet(ek)hez tartozó képviselők csak egy frakciót alakíthatnak.
(3) E szakasz alkalmazásában azt a képviselőt kell jelölő szervezethez tartozónak tekinteni, aki
a)	a jelölő szervezet tagja,
b)	a jelölő szervezet jelöltjeként indult a választáson, vagy
c)	olyan független, vagy függetlenné vált képviselő, akinek a csatlakozását a frakció elfogadta.
(4) A frakció frakcióvezetőt választ. A megalakult frakciót a frakcióvezető köteles 15 napon belül bejelenteni a polgármesternek. Hasonlóan köteles bejelenteni a frakcióhoz történő csatlakozást, kiválást és a frakció megszűnését. A polgármester ezekről a Képviselő-testületet tájékoztatja.
(5) A megalakulásra vonatkozó bejelentésnek tartalmaznia kell:
a)	a képviselőcsoport elnevezését,
b)	a képviselőcsoport vezetőjének és ha van, helyettesének nevét,
c)	a képviselőcsoport tagjainak névsorát.
(6) A frakciók vezetőit a polgármester egyeztető tárgyalásra összehívhatja. Ezt a frakciók is kezdeményezhetik.
(7) A képviselő csak egy frakciónak lehet tagja.
7. A képviselő
8. §
(1) A Képviselő-testület ülésein való jelenlét igazolására a jelenléti ív szolgál.
(2) A képviselő a képviselők, a bizottsági elnökök, bizottsági tagok és tanácsnokok tiszteletdíjáról szóló önkormányzati rendeletben meghatározott tiszteletdíj 25%-kal csökkentett összegére jogosult, ha a Képviselő-testület ülésén nem vesz részt, feltéve, hogy az azt közvetlenül megelőző ülésen sem vett részt. A tiszteletdíj abban a hónapban csökken, amelyben az ismételt mulasztás megtörtént.
(3) Igazolt távollét esetén a (2) bekezdésben foglalt szabályok nem alkalmazhatóak a képviselőre.
(4) Igazolt távollétnek minősül különösen:
a)	kereső képtelenséggel járó betegség,
b)	a Képviselő-testület meghatalmazása (megbízása) alapján, közfeladat ellátása céljából bekövetkező, önkormányzati érdekből történő távollét,
c)	egyéb méltányolható ok.
(5) A távollétet a Képviselő-testületi ülés megkezdéséig, az indok megjelölésével, írásban kell a polgármesternek bejelenteni.
(6) Amennyiben a képviselő akadályoztatása miatt nem tudja távollétét az ülés megkezdéséig bejelenteni, akkor az akadályoztatás megszűnését követően haladéktalanul köteles eleget tenni a jelen rendelet szerinti bejelentési kötelezettségének.
(7) A képviselő testületi ülésről való távolmaradását, ha az a 8. § (4) bekezdésének c) pontja szerinti okból történt, kérelmére a polgármester igazolja. Ez esetben az tiszteletdíj összegének megállapítása szempontjából jelenlévőként kell figyelembe venni.
(8) A Pénzügyi és Ellenőrző Bizottság dönt abban az esetben, ha a távollét minősítése tekintetében vita merül fel.
9. §
(1) A képviselő a jelen rendeletben meghatározottak szerint önálló előterjesztés alapján kérheti javaslatának napirendre vételét.
(2) A képviselő jogosult az ülésről készült hangfelvételt meghallgatni.
(3) A képviselő önkormányzati ügyben a jegyző útján szóbeli vagy írásbeli tájékoztatást igényelhet a Hivataltól.
(4) A képviselő a jegyzőnél előzetesen előterjesztett kérelmére az iratok tárolásának színhelyén betekinthet a Képviselő-testület és a bizottságok hatáskörébe tartozó önkormányzati ügyek irataiba.
10. §
(1) A képviselők kötelesek olyan magatartást tanúsítani, amely méltó a közéleti tevékenységhez, a választók bizalmára.
(2) A képviselő a Képviselő-testület erre irányuló döntése alapján, az abban meghatározottak szerint köteles részt venni valamely döntés előkészítésében, különböző vizsgálatok, ellenőrzések lefolytatásában.
(3) A képviselő a maga vagy más képviselőnek a Képviselő-testület napirenden szereplő döntésében való személyes érintettségére való hivatkozással legkésőbb a határozathozatal előtt két percben felszólalhat annak a bejelentésére, hogy döntéshozatalból való kizárásnak van helye. Ha a képviselő kizárására másik képviselő tett javaslatot, az érintett képviselőnek két percben viszontválaszra van joga. A döntéshozatalból való kizárásról a Képviselő-testület vita nélkül határoz.
(4) Amennyiben a Pénzügyi és Ellenőrző Bizottság – bizonyítottság esetén – megállapítja, hogy a képviselő valamely döntéshozatal során az Magyarország helyi önkormányzatairól szóló törvényben foglalt kötelezettségét megszegve nem tett eleget a személyes érintettség bejelentésére irányuló kötelezettségének, akkor a Képviselő-testületnél kezdeményezi, hogy a Képviselő-testület a képviselő kötelezettség-szegésének tényét állapítsa meg, és vonja meg a képviselő egy havi tiszteletdíját. A Képviselő-testület a kérdésben minősített többséggel dönt.
(5) A képviselő egy havi tiszteletdíjának megvonása esetén a döntést a képviselők tiszteletdíjának soron következő számfejtése során kell végrehajtani.
(6) A képviselők vagyonnyilatkozat-tételi kötelezettségével kapcsolatos részletes szabályokat a 4. melléklet szabályozza.
8. A tanácsnok
11. §
(1) A tanácsnok
a)	a Képviselő-testület és a bizottságok elé kerülő előterjesztések tárgyalása során hozzászólhat, előterjesztésenként három perc időtartamban,
b)	a feladatkörében tapasztalt, Képviselő-testületi intézkedést igénylő ügyekről a Képviselő-testületet tájékoztatja, vagy intézkedési javaslatot terjeszt elő,
c)	benyújtott önálló képviselői indítványát a Képviselő-testület soron következő ülésének napirendjére fel kell venni,
d)	negyedévente köteles beszámolni a Képviselő-testületnek a végzett munkájáról, melyet a tárgy szerinti bizottság és a Pénzügyi Ellenőrző Bizottság véleményez,
e)	neve mellett használhatja a feladatkörének megfelelő tanácsnok elnevezést.
(2) A tanácsnoki megbízás megszűnik
a)	lemondással,
b)	a képviselői mandátum megszűnésével,
c)	visszavonással.
(3) A Képviselő-testület Közösségi részvételért és városfejlesztésért felelős tanácsnokot választ. A Közösségi részvételért és városfejlesztésért felelős tanácsnok feladatkörét az 5. melléklet tartalmazza.
III. Fejezet
A Képviselő-testület működése
9. A Képviselő-testület ülései
12. §
(1) A Képviselő-testület alakuló ülést, továbbá évente legalább hat rendes ülést, indokolt esetben rendkívüli ülést tart.
(2) Az alakuló ülésen a polgármester felkérésére a Helyi Választási Bizottság elnöke tájékoztatást ad a helyi önkormányzati képviselők és a polgármester választásának eredményéről.
(3) Az alakuló ülésen az eskü szövegét a jegyző, ennek hiányában vagy akadályoztatása esetén a polgármester által erre felkért személy olvassa elő.
(4) A Képviselő-testület ülése rendes ülés, amennyiben a meghívó kézbesítésére a 15. § (4) bekezdésében meghatározott határidőben kerül sor.
(5) A Képviselő-testület ülése rendkívüli ülés, amennyiben a meghívó kézbesítésére a 15. § (4) bekezdésében meghatározott határidőn túl kerül sor
13. §
(1) A Képviselő-testület üléseit tárgyévre készült munkaterv szerint tartja. A munkaterv-javaslatot a polgármester terjeszti a Képviselő-testület elé jóváhagyás céljából a Képviselő-testület tárgyévet megelőző év decemberi rendes ülésére.
(2) A polgármester biztosítja a Képviselő-testület és a bizottságok munkatervei közötti összhang megteremtését.
(3) A munkaterv összeállításához javaslatot kell kérni:
a)	a Képviselő-testület tagjaitól,
b)	a Képviselő-testület bizottságaitól,
c)	az Önkormányzat fenntartásában álló költségvetési szervek vezetőitől, valamint
d)	az Önkormányzat tulajdonosi részesedésével működő gazdasági társaságok vezetőitől.
(4) A munkaterv tartalmazza:
a)	a tárgyidőszak fő feladatainak felvázolását és az előző évről áthúzódó napirendeket,
b)	a Képviselő-testületi ülések tervezett időpontját, napirendjét, a napirendek előterjesztőit, az előkészítésben részt vevő szervek vagy személyek megjelölését és az előterjesztések elkészítésének ütemtervét,
c)	azokat a témákat, amelyeket valamely bizottság nyújt be, illetve amelyhez bizottsági állásfoglalás kell,
d)	a napirendek tárgyát és előadóját,
e)	az előkészítésért felelős megjelölését és
f)	az előzetes bizottsági állásfoglalás vagy véleményezés szükségességét.
10. A Képviselő-testület összehívása
14. §
A Képviselő-testület ülését a polgármester hívja össze. A polgármester akadályoztatása esetén a helyettesítésével megbízott alpolgármester, a polgármesteri és az alpolgármesteri tisztségek egyidejű betöltetlensége, vagy tartós akadályoztatásuk esetén a Pénzügyi és Ellenőrző Bizottság elnöke hívja össze a Képviselő-testület ülését.
15. §
(1) A Képviselő-testület tagjait a Képviselő-testületi ülés helyének, napjának és kezdési időpontjának, továbbá a javasolt napirendi pontok tárgyának, típusának, a napirendi pontok előterjesztőinek és előkészítőinek megnevezését tartalmazó meghívóval kell összehívni. Indokolt esetben a Képviselő-testületi ülés folytatólagosan több napra is összehívható.
(2) Az ülés összehívója indokolt esetben mellőzheti az arra jogosult által benyújtott előterjesztés meghívóba történő felvételét. A meghívóval együtt meg kell küldeni azon előterjesztések címét is, amelyek napirendre vételét az ülés összehívója mellőzte és a mellőzés indokairól is tájékoztatást kell adni.
(3) A képviselő kérésére a meghívóval együtt meg kell küldeni az Önkormányzat működésével kapcsolatban a képviselő által megfogalmazott tájékoztatásra irányuló kérdést, levelet, javaslatot is.
(4) A meghívót, az előterjesztéseket és mellékleteiket legkésőbb a rendes ülést megelőző kilencedik napon (amennyiben ez a nap szabadnapra vagy munkaszüneti napra esik, akkor az azt megelőző munkanapon) kell megküldeni a Képviselő-testület tagjainak (a továbbiakban: postázás).
(5) Negyedévente a rendes ülés meghívójával, előterjesztéseivel és azok mellékleteivel egyidejűleg az önkormányzat, az önkormányzat költségvetési szervei és gazdasági társaságai peres ügyeiről szóló tájékoztatót is meg kell küldeni a Képviselő-testület tagjai részére (a meghívó, az előterjesztések, azok mellékletei és a peres jelentés együtt: az ülés anyaga). A peres ügyekről szóló tájékoztató elkészítéséért és az adott peres ügy vitelével megbízott ügyvéd által kiadott teljességi nyilatkozat beszerzéséért az adott szerv, vagy gazdasági társaság vezetője a felelős.
(6) Az előterjesztések rendjére vonatkozó határidők betartásáért a jegyző a felelős.
(7) Amennyiben egy előterjesztés postázására nem a meghívóval egyidejűleg kerül sor, azt olyan időpontban kell kézbesíteni, hogy a bizottságok által a Képviselő-testületi ülést megelőzően tárgyalható legyen.
16. §
(1) A rendkívüli ülésre szóló meghívót legkésőbb a Képviselő-testületi ülés napját megelőző napon kézbesíteni kell. A polgármester a rendkívüli ülést bármikor összehívhatja.
(2) Halaszthatatlan esetben a rendkívüli ülés elektronikus úton vagy kivételes esetben egyéb rövid úton is összehívható az értesítés kézbesítését követő napra, a napirend megjelölésével.
17. §
(1) A Képviselő-testület tagjai az ülés anyagát a meghívó elektronikus úton történő kiküldésével egyidejűleg zárt intranetes hálózaton keresztül kapják meg.
(2) A Képviselő-testület tagjai az ülés anyagának saját tulajdonú elektronikus tárolóeszközre történő feltöltését a postázás napját követő munkanaptól munkaidőben a jegyzőtől kérhetik.
(3) Amennyiben az ülés anyagának megküldését követően, de a Képviselő-testület ülésének napját megelőzően további dokumentumok kerülnek feltöltésre a zárt, intranetes hálózatra, arról a Képviselő-testület valamennyi tagja elektronikus üzenetet (SMS vagy e-mail) kap.
(4) Azon további dokumentumokat, amelyek a Képviselő-testület ülésének napján kerülnek átadásra, papír alapon, a Képviselő-testület ülésének kezdetét megelőzően, vagy a Képviselő-testület ülése során, de még az érintett napirendi pont tárgyalását megelőzően kell átadni a Képviselő-testület tagjai részére.
(5) A Képviselő-testület tagjai amennyiben az ülést megelőző napig jelzik, az ülés anyagát papír alapon megkaphatják a jegyzőtől.
(6) A Képviselő-testület ülésének időpontjáról, helyéről és tervezett napirendjéről a jegyző a postázás napján, az Önkormányzat honlapján értesíti a lakosságot. Az Önkormányzat honlapján közzé kell tenni valamennyi előterjesztést és azok mellékleteit, kivéve azokat, amelyek zárt ülésen tárgyalandók, vagy amelyek esetében zárt ülés rendelhető el.
18. §
(1) A Képviselő-testület ülésére a Képviselő-testület tagjain, a jegyzőn, aljegyzőn kívül – ahhoz a napirendi ponthoz, amely érinti – tanácskozási joggal meg kell hívni:
a)	az országgyűlési egyéni választókerületben megválasztott országgyűlési képviselőt,
b)	a napirend előadóját, amennyiben egyébként nem kötelezően meghívott,
c)	akinek meghívása jogszabály szerint kötelező,
d)	az adott napirendhez kapcsolódóan a tevékenységi körük szerint érintett civil szervezetet,
e)	a Hivatal szervezeti egységeinek vezetőit,
f)	indokolt esetben az önkormányzati fenntartású intézmények vezetőit,
g)	a Szentendrei Kistérségi Ipartestület elnökét,
h)	a diákpolgármestert,
i)	a személyi kérdés esetén az érintettet, illetve csak kivételes esetben egyéb olyan személyt, akinek jelenléte az ügy érdemi tárgyalása szempontjából szükséges,
j)	Pest Vármegyei Kormányhivatal vezetőjét,
k)	önkormányzati részesedéssel működő gazdasági társaságok vezetőit és
l)	akit a polgármester valamely napirendi ponthoz kapcsolódóan megjelöl.
(2) Az (1) bekezdés szerinti tanácskozási joggal meghívott a napirendi ponthoz a vita során két alkalommal szólhat hozzá, melynek időtartama mindösszesen három perc. Határozati javaslatot nem tehet.
(3) A Képviselő-testület ülésére tanácskozási jog nélkül meghívást kapnak:
a)	a helyi média felelős szerkesztői és
b)	azok, akiknek jelenlétét a polgármester szükségesnek tartja.
11. Az előterjesztés
19. §
(1) A Képviselő-testülethez az előterjesztés kizárólag írásban nyújthatók be.
(2) Előterjesztésnek minősül:
a)	a rendeleti javaslat,
b)	a határozati javaslat,
c)	a beszámoló és
d)	a tájékoztató.
(3) A képviselő által benyújtott írásos előterjesztést a Képviselő-testület rendes ülését megelőző 17 nappal törvényességi véleményezés céljából a jegyzőnek elektronikus úton kell megküldeni.
(4) A Képviselő-testület bizottsága a feladatkörét érintő, Képviselő-testületi hatáskörbe tartozó döntés esetében a Képviselő-testület rendes ülésére beterjesztett előterjesztést véleményezi, melynek elmaradása azonban nem zárja ki az előterjesztés Képviselő-testület általi tárgyalását.
(5) A Képviselő-testület ülésének kezdetét megelőzően minden képviselőnek ki kell osztani papír alapon a bizottságok napirendi pontokkal kapcsolatos véleményét tartalmazó bizottsági határozatokat.
(6) A Képviselő-testület által elfogadott határozatok végrehajtásáról a jegyző gondoskodik úgy, hogy a határozat végrehajtásáért felelős és a végrehajtásért közvetlenül felelős részére is megküldi a határozat kivonatát. A végrehajtásért felelős gondoskodik arról, hogy a határozat végrehajtási határideje lejártának napjáig tájékoztatást adjon a jegyzőnek a határozat végrehajtása érdekében tett intézkedéséről, annak eredményéről. Amennyiben a határozat nem került végrehajtásra, köteles ennek okát indokolni és megfelelő intézkedést kezdeményezni, szükség esetén határidő-hosszabbítást vagy a határozat visszavonását indítványozni. A lejárt határidejű határozatokról a határozat végrehajtásáért felelős személyek jelentései alapján a polgármester a Képviselő-testület minden rendes ülésére jelentést készít, melynek elfogadásáról a Képviselő-testület határozattal dönt.
12. Sürgősségi indítvány
20. §
(1) Sürgősségi indítványt a polgármester, az alpolgármester, a jegyző, az aljegyző, a bizottság, legalább négy képviselő együttesen írásban terjeszthet elő.
(2) A sürgősségi indítványt a sürgősség tényének és rövid indoklásának ismertetése mellett, törvényességi véleményezéssel ellátva, legkésőbb – az (5)-(6) bekezdésben foglalt kivétellel – a Képviselő-testületi ülést megelőző harmadik napon 12.00 óráig írásban kell benyújtani a polgármesternél.
(3) A sürgősségi indítványként benyújtott előterjesztéseket a Képviselő-testület tagjainak legkésőbb a Képviselő-testület ülésén, a napirendi pont elfogadásáig kell rövid úton kézbesíteni.
(4) A sürgősségi indítványt a bizottságoknak nem kell tárgyalniuk.
(5) A (2) bekezdésben foglaltaktól abban az esetben lehet eltérni, ha az előterjesztő polgármester, alpolgármester, jegyző, vagy aljegyző és az előterjesztést az önkormányzat érdeke indokolja. Erre figyelemmel a határidőn túli sürgősségi előterjesztést az önkormányzat érdekeire hivatkozással az előterjesztés keretében az előterjesztőnek indokolnia kell.
(6) A polgármester jogosult arra, hogy sürgősségi indítványt határidőn túl, indokolási kötelezettség nélkül is előterjesszen.
(7) A polgármester igény esetén alkalmat adhat az előterjesztőnek vagy az általa felkért személynek a sürgősség tényének rövid indokolására.
13. Módosító javaslat
21. §
(1) Módosító javaslattal polgármester, alpolgármester, bizottság, bármely képviselő, valamint a jegyző élhet. A módosító javaslatot indokolni kell.
(2) A módosító javaslat az alábbiak szerint terjeszthetők elő a polgármesternél:
a)	rendes ülés esetén írásban,
aa)	a Képviselő-testület ülését megelőző harmadik napon 12.00 óráig, vagy
ab)	amennyiben valamely előterjesztés megküldésére a Képviselő-testület ülését megelőző harmadik napig nem került sor, a Képviselő-testületi ülés napján az adott napirendi pont befejezéséig,
b)	rendkívüli ülés esetén írásban a Képviselő-testületi ülés napján az adott napirendi pont befejezéséig.
(3) A (2) bekezdéstől eltérően a bizottság a Képviselő-testületi ülés megkezdéséig terjeszthet elő módosító javaslatot.
(4) A (2) bekezdésben foglaltaktól abban az esetben lehet eltérni, ha az előterjesztő polgármester, alpolgármester, jegyző.
(5) A módosító indítványt a bizottságoknak nem kell tárgyalniuk.
14. Önkormányzati rendelet társadalmi egyeztetése
22. §
(1) A Képviselő-testület ülésére benyújtott önkormányzati rendelettervezetet és annak indoklását (továbbiakban: rendelettervezet) a szentendrei lakcímmel rendelkező természetes személy, a Szentendrén vállalkozási tevékenységet folytató vállalkozó, valamint a Szentendrén tevékenységet folytató egyéb civil szervezet véleményezheti (a továbbiakban: társadalmi egyeztetés).
(2) Nem kell társadalmi egyeztetésre bocsátani:
a)	a költségvetésről, a költségvetés végrehajtásáról, az önkormányzat vagyonáról, az önkormányzati biztos kirendeléséről, továbbá az Önkormányzat által államháztartáson kívülre nyújtott támogatásokról szóló rendelet tervezetét,
b)	a helyi adóról, más fizetési kötelezettségekről és az önkormányzati támogatásokról szóló rendelet tervezetét,
c)	a Képviselő-testület szervezeti és működési szabályzatáról szóló rendelet tervezetét,
d)	a hivatal köztisztviselőinek közszolgálati jogviszonyával kapcsolatos rendelet tervezetét,
e)	az önkormányzati rendeletet módosító rendelettervezetet, ha az csak magasabb szintű jogszabály módosítása miatt szükséges rendelkezéseket tartalmaz, továbbá
f)	a polgármester döntése szerint, azt a rendelettervezetet, melynek sürgős elfogadásához, kiemelkedő közérdek fűződik.
(3) A társadalmi egyeztetésre bocsátott rendelettervezetet legkésőbb az azt tárgyaló Képviselő-testületi ülés összehívásával egyidejűleg közzé kell tenni az Önkormányzat honlapján.
(4) A társadalmi egyeztetésre bocsátott rendelettervezetről az (1) bekezdésben meghatározott személy és szervezet az Önkormányzat honlapján megadott elektronikus levélcímen keresztül nyilváníthat véleményt. A vélemény elküldésére a Képviselő-testületi ülést megelőző harmadik nap 12.00 óráig van lehetőség.
(5) Nem kell figyelembe venni az elkésett, közerkölcsöt sértő, névtelenül, vagy nyilvánvalóan álnéven beérkezett véleményt, valamint azt, ami nem kapcsolódik a rendelettervezet szabályozási tárgykörébe.
(6) A beérkezett véleményekről az előterjesztő összefoglaló tájékoztatást ad a rendelettervezet Képviselő-testületi tárgyalása során. Az összefoglaló tájékoztatásnak ki kell térnie a véleményekben szereplő indoklásokra is. A beérkezett véleményekkel kapcsolatban az előterjesztőnek válaszadási kötelezettsége nincs.
(7) Az Önkormányzat a beérkezett véleményeket, a véleményező nevét és elektronikus levélcímét e rendelet végrehajtása érdekében kezelheti. A véleményező adatainak kezeléséhez szükséges hozzájárulást az adatkezelés tekintetében megadottnak kell tekinteni. E tényre és a véleményező adatait érintő adatkezelés szabályaira a vélemény megadása előtt a véleményező figyelmét fel kell hívni. A beérkezett véleményeket, valamint a véleményező nevét és elektronikus levélcímét legkésőbb a rendelet hatályba lépésétől számított – amennyiben a rendelet ezen időn belül nem lépett hatályba, úgy a vélemény beérkezését követő – három hónapon belül törölni kell.
(8) Az önkormányzati honlapnak a Képviselő-testületi ülések dokumentumainak közzétételére szolgáló felületén közérthető módon általános tájékoztatást kell adni az önkormányzati rendeletek társadalmi egyeztetésének menetéről, valamint meg kell jelölni a vélemények eljuttatására szolgáló elektronikus címet.
15. A napirend
23. §
(1) A Képviselő-testület ülésének napirendjére és a napirendi pontok tárgyalásának sorrendjére a polgármester tesz javaslatot. A Képviselő-testület a napirend megállapításakor dönthet arról is, hogy a munkáját a zárt ülésen tárgyalandó napirendi pontokkal kezdi.
(2) A napirendet és a napirendi pontok tárgyalásának sorrendjét a Képviselő-testület állapítja meg, amelyről egyszerű szótöbbséggel határoz.
(3) A Képviselő-testület az ülésének napirendjére felveheti:
a)	az előterjesztést,
b)	az önálló képviselői indítványt,
c)	a sürgősségi indítványt.
(4) Az előterjesztések főszabály szerinti tárgyalásának sorrendje:
a)	rendelettervezet,
b)	határozati javaslat,
c)	sürgősséggel tárgyalandó javaslat,
d)	tájékoztató, beszámoló.
24. §
(1) A rendkívüli ülésen kizárólag az a napirendi pont tárgyalható, amelyre a rendkívüli ülés tartására irányuló indítvány vonatkozott. Sürgősségi indítvány benyújtására – a (2) bekezdésben foglalt kivétellel – a rendkívüli ülésen lehetőség nincs.
(2) A polgármester jogosult arra, hogy indokolt esetben a rendkívüli ülésen sürgősségi indítványt terjesszen elő.
(3) A rendkívüli ülés napirendjére benyújtott előterjesztést a bizottságoknak nem kell tárgyalniuk.
(4) Amennyiben a rendkívüli ülés megtartására előírt időtartamon belül rendes ülés összehívására is sor kerülne, a rendkívüli ülés napirendje a rendes ülés napirendjébe beolvad, kivéve, ha a rendkívüli ülést a polgármester kezdeményezi.
25. §
(1) A polgármester vagy bármelyik képviselő indokolási kötelezettséggel – legfeljebb két perces időtartamban – javasolhatja a napirendi pont tárgyalásának elnapolását, erről a Képviselő-testület egyszerű többséggel, vita nélkül dönt.
(2) A Képviselő-testület az (1) bekezdés szerinti döntéssel egyidejűleg meghatározhatja a napirendi pont tárgyalásának időpontját. Amennyiben a Képviselő-testület a napirendre tűzésről nem határoz, úgy a javaslatot a soron következő rendes Képviselő-testületi ülésen tárgyalni kell.
16. A tanácskozás rendje
26. §
(1) Az ülés megnyitásakor a polgármester számszerűen megállapítja a határozatképességet.
(2) Ha az ülés kezdetekor a polgármester megállapítja a határozatképtelenséget, az ülést nem nyitja meg. Ha a Képviselő-testület az ülés megnyitását követően válik – bármilyen oknál fogva – határozatképtelenné, az ülést be kell rekeszteni.
(3) Az ülés határozatképtelensége miatt meg nem tárgyalt napirendi pontokat a következő ülés napirendjére fel kell venni.
(4) Az ülés megnyitását követően a sürgősségi indítványokat kell számba venni és a napirendre vételükről külön-külön szavazni.
(5) A sürgősségi indítványok napirendre vételéről szóló szavazást követően a polgármester javaslatot tesz az ülés napirendjére, melyről a Képviselő-testület egyszerű többséggel, vita nélkül határoz.
(6) Az ülés napirendi pontjainak sorrendjére bármelyik képviselő javaslatot tehet. A napirend elfogadása előtt a napirendi pont előterjesztője az előzetesen jelzett napirendi pontot indokolás nélkül visszavonhatja.
(7) Zárt ülés esetén gondoskodni kell a zárt ülés feltételeinek megteremtéséről. A zárt ülésen tárgyalandó napirendi pontokat lehetőség szerint az ülés végén kell megtárgyalni.
(8) A Képviselő-testület éves munkaterve szerinti rendes ülésén külön napirendi pontként szerepel a polgármester írásbeli tájékoztatója a két ülés között történt fontosabb városi eseményekről, valamint a lejárt határidejű határozatok végrehajtásáról szóló jelentés.
(9) A Képviselő-testület éves munkaterve szerinti rendes ülésén „Egyebek” címmel olyan napirendi pontot tart, amelynek során megtehető minden olyan képviselői, bizottsági, hivatali bejelentés, közlés, amely nem igényel határozati formában hozott döntést, mely a város működésével kapcsolatos, továbbá minden olyan egyéb jellegű tájékoztató, mely a következő időszak munkáját érinti és amely nem minősül jelen rendelet szerinti interpellációnak, vagy kérdésnek. „Egyebek” címszó alatt önálló előterjesztést tárgyalni nem lehet. Az Egyebek napirendi pont alatt egy alkalommal, négy percben lehet a fentiekben meghatározott bejelentést, közlést, tájékoztatást megtenni.
(10) A polgármester az egyes előterjesztések felett az elfogadott napirend sorrendjében nyitja meg a vitát, de javasolhatja egyes napirendi pontok összevont tárgyalását is, melyről a Képviselő-testület ügyrendi javaslatként dönt.
(11) A vita során az előterjesztést az előterjesztő, vagy az általa felkért személy szóban indokolhatja, majd az érintett bizottság elnöke vagy a bizottság meghatalmazott tagja a bizottság véleményét ismerteti.
(12) Indokolt esetben, így különösen a szükséges egyeztetések megtartására, vagy valamely előterjesztés részletesebb megismerése érdekében a polgármester a saját vagy a Képviselő-testület bármely más tagja kezdeményezésére legfeljebb tizenöt perc időtartamra szünetet rendelhet el. Abban az esetben, ha a szünet tartására irányuló kezdeményezés ellenére a polgármester nem rendeli el a szünetet, akkor a kezdeményezésről ügyrendi javaslatként a Képviselő-testület dönt. A tizenöt percnél hosszabb időtartamú szünet elrendelésére irányuló ügyrendi javaslatról a Képviselő-testület dönt.
17. Hozzászólás
27. §
(1) Az írásbeli előterjesztést a napirendi pont előterjesztője a vita előtt szóban kiegészítheti. Ezt követően a bizottsági elnök – egy alkalommal legfeljebb tíz perc időtartamban – tájékoztatást adhat a bizottságnak az adott előterjesztéshez kapcsolódó állásfoglalásáról, a bizottságnak az adott előterjesztés határozati javaslatához, illetve az előterjesztett rendelettervezethez tett módosító javaslatáról. A bizottság elnökeként az jogosult hozzászólni, aki az adott bizottsági ülést elnökként levezette, és a hozzászólás csak a bizottság állásfoglalásának, módosító javaslatának tartalmáról és annak indokairól szólhat.
(2) A napirendi pont vitája során a Képviselő-testület tagjai összesen két alkalommal tehetnek fel kérdést vagy hozzászólást (a továbbiakban együttesen: hozzászólás), melyek időtartama mindösszesen öt perc. A polgármester, mint az ülés vezetője, valamint az előterjesztő, a vita során időbeli és számbeli korlátozás nélkül jogosult kérdést feltenni, hozzászólni, vagy a felmerült kérdésekre válaszolni. A képviselő legfeljebb további 2 perc időtartamban kérheti a hozzászólási időkerete bővítését, melyről a polgármester javaslata alapján a Képiviselő-testület egyszerű szótöbbséggel dönt.
(3) Több előterjesztésre jogosult együttes előterjesztése esetén, az előterjesztők által az előterjesztésben megjelölt előterjesztőt illeti meg a korlátozás nélküli hozzászólás lehetősége. Az előterjesztésben megjelölt előterjesztő – a Képviselő-testület ülésén való részvételének akadályoztatása esetén – a távollétéről szóló tájékoztatással egyidejűleg tájékoztatja a polgármestert a helyébe lépő, a korlátozás nélküli hozzászólásra jogosult előterjesztő-társa személyéről is.
(4) A napirendi pont előterjesztőjének (többes előterjesztés esetén a kijelölt előterjesztőjének) joga van a bizottsági javaslatot, illetve a vitában elhangzott módosító, kiegészítő határozati javaslatot befogadni. A befogadott módosító indítványról külön nem kell szavazni, az az előterjesztés részévé válik.
(5) A jegyző az ülés folyamán az előterjesztés vitájában törvényességi észrevételt tesz, amennyiben a szavazás eredményeként jogszabálysértő döntés születhet, továbbá jelzi, amennyiben a Képviselő-testület döntése, illetve annak működése tekintetében jogszabálysértést tapasztal.
(6) Miután több hozzászóló már nincs, illetve a Képviselő-testület ügyrendi döntésével a vitát lezárta, a polgármester összefoglalja a vitában elhangzott javaslatokat. Az összefoglaló után kerül sor a napirendi pontról történő szavazásra.
(7) A Képviselő-testület bármely tagja és az előterjesztő a szavazás megkezdéséig javasolhatja a napirendi pont napirendről történő levételét. A javaslatról a Képviselő-testület vita nélkül, egyszerű többséggel határoz.
(8) A két ülés közötti tájékoztatóhoz a Képviselő-testület tagjai egy alkalommal egy percben kérdést tehetnek fel, amelyre a polgármester megadja a választ. Ha a kérdést feltevő nem elégedett a polgármester által megadott válasszal, jogában áll még egyszer ismételten – legfeljebb egy alkalommal egy percben – kérdést feltenni.
(9) A Képviselő-testület tagjai a lejárt határidejű határozatokról szóló jelentésben foglaltakhoz egy alkalommal két percben kérdést tehetnek fel, amelyre a polgármester megadja a választ.
(10) A Képviselő-testület a lejárt határidejű határozatok végrehajtásáról szóló jelentés elfogadásáról vita nélkül, egyszerű többséggel határoz.
(11) A Képviselő-testület tagjai az átruházott hatáskör gyakorlóinak tájékoztatójában foglaltakkal kapcsolatban az előterjesztőnek egy alkalommal, egy percben kérdést tehetnek fel, amelyre az előterjesztő megadja a választ.
18. Ügyrendi javaslat
28. §
(1) Ügyrendi javaslatnak tekintendő minden olyan észrevétel, megjegyzés, közlés, vagy egyéb javaslat, amely a Képviselő-testületi ülés – jelen rendelettől meghatározottaktól eltérő vagy azzal ellentétes – vezetésére, rendjére és a szavazás módjára vonatkozik, ebbe beleértve különösen a vita lezárására vonatkozó javaslat megtételét is.
(2) Ügyrendi hozzászólás keretében a napirendi ponthoz érdemi észrevétel, javaslat nem tehető.
(3) Az ügyrendi javaslatról a Képviselő-testület az ügyrendi javaslat megtételét követően, vita nélkül, azonnal, egyszerű többséggel dönt.
(4) A vita lezárásáról szóló ügyrendi döntést követően még valamennyi, hozzászólási szándékát az ügyrendi döntésig jelző és az ügyrendi döntésig az adott napirendi ponthoz kapcsolódó hozzászólási jogát még ki nem merítő jelentkező elmondhatja a hozzászólását, ezt követően a Képviselő-testület érdemi döntést hoz.
19. Interpelláció, kérdés
29. §
(1) A Képviselő-testület tagja a Képviselő-testület rendes ülésére önkormányzati ügyben a polgármesternek, az alpolgármesternek és a jegyzőnek címezve interpellációt nyújthat be.
(2) Amennyiben a benyújtott interpelláció a címzett részéről a Képviselő-testületi ülésen nem válaszolható meg, akkor a címzett az ülést követő tizenöt napon belül írásban köteles választ adni az interpellálónak.
(3) A polgármester gondoskodik az interpelláció és az arra adott írásbeli válasz Képviselő-testület tagjai részére való eljuttatásáról, amely az ülésen kerül kiosztásra. Az ülést követően az interpelláció és az arra adott válasz a város honlapján is közzétételre kerül. Az interpellációt a benyújtását követő tizenötödik nap után a következő első rendes ülésen tárgyalni kell. Abban az esetben, ha az interpelláló nincs jelen és magát nem mentette ki, a Képviselő-testület vita nélkül, egyszerű többséggel dönt a válasz elfogadásáról. Ha az interpelláló képviselő az ülésről igazoltan van távol, az interpellációt el kell napolni arra a következő rendes ülésre, amelyen az interpelláló jelen van.
(4) Az interpelláló az interpellációt az azt tárgyaló Képviselő-testületi ülésen – választásától függően – szóban ismertetheti, de a benyújtott interpellációtól eltérni nem lehet. Az interpelláló nem kötelezhető az interpellációra adott válasz egyidejű ismertetésére, azonban az interpelláció címzettje – választásától függően – a választ teljes körűen ismertetheti az ülésen. Amennyiben az interpelláló az ülést vezető kérdésére úgy nyilatkozik, hogy nem él az ismertetés jogával, úgy az interpelláció címzettjének joga van az interpelláció és az arra adott válasz ismertetésére.
(5) Az interpellációra adott válasz elfogadásáról az interpelláló nyilatkozik. Amennyiben az interpellációra adott választ az interpelláló nem fogadja el, a válasz elfogadásáról a Képviselő-testület vita nélkül, egyszerű többséggel dönt.
(6) Amennyiben a Képviselő-testület nem fogadja el az interpellációra adott választ, akkor azt – az interpelláló javaslata alapján egyszerű többséggel hozott döntéssel – további vizsgálat céljából az interpelláció tárgya szerinti hatáskörrel rendelkező bizottság elé utalja. A vizsgálatban az interpelláló képviselő részt vehet. A Képviselő-testület az interpelláció tárgyalását a bizottság vizsgálatának eredményéről szóló bizottsági határozat elfogadását követő ülésén napirendre tűzi. A bizottsági jelentés alapján az interpellációra adott válasz elfogadásáról a Képviselő-testület egyszerű többséggel dönt. Amennyiben a Képviselő-testület megerősíti korábbi elutasító döntését, a bizottságot intézkedési javaslat kidolgozására kéri fel.
30. §
(1) A Képviselő-testület tagjai a Képviselő-testület rendes ülésére önkormányzati ügyben a polgármesternek, az alpolgármesternek, a bizottsági elnöknek, a jegyzőnek címezve kérdést tehetnek fel.
(2) A kérdező – amennyiben igényli – azt szóban ismertetheti az ülésen, de a benyújtott kérdéstől szóban eltérni nem lehet. Amennyiben a kérdező az ülést vezető kérdésére úgy nyilatkozik, hogy nem él az ismertetés jogával, akkor a kérdés címzettjének joga van a kérdés és az arra adott válasz ismertetésére. Kérdés és válasz ismertetésére azon a testületi ülésen van lehetőség, amelyre a képviselő azt benyújtotta.
(3) Amennyiben a kérdés a címzett részéről a Képviselő-testületi ülésen nem válaszolható meg, akkor a címzett az ülést követő tizenöt napon belül írásban köteles választ adni a kérdezőnek.
(4) A kérdést az arra adott írásbeli válasszal együtt a Képviselő-testület minden tagja megkapja, amely az ülésen kerül kiosztásra. Az ülést követően a kérdés és az arra adott válasz a város honlapján is közzétételre kerül.
(5) A Képviselő-testület a képviselői kérdésre adott válasz elfogadásáról nem szavaz.
31. §
(1) Az interpellációt és a kérdést legkésőbb a Képviselő-testület rendes ülését megelőző harmadik napon (amennyiben ez a nap szabadnapra vagy munkaszüneti napra esik, akkor az azt megelőző munkanapon) 12.00 óráig lehet benyújtani a polgármesterhez. Az interpellációnak és kérdésnek tartalmaznia kell a vele kapcsolatos tények és körülmények közlését.
(2) Az interpelláció és kérdés tárgyalására az ülés végén, az Egyebek napirendi pont tárgyalása előtt kerül sor.
20. Határozathozatal és a szavazás rendje
32. §
(1) A Képviselő-testület ülésén szavazni személyesen „igen”-nel, „nem”-mel vagy „tartózkodom”-mal lehet.
(2) A döntéshozatal főszabályként gépi úton nyílt szavazással történik. A nyílt szavazás szavazatszámláló rendszer alkalmazásával, vagy – amennyiben a szavazatszámláló rendszer meghibásodott – kézfelemeléssel történik.
(3) A polgármesteri összefoglaló után a polgármester a javaslatokat egyenként bocsátja szavazásra, előbb a módosító indítványokról, majd az előterjesztésben szereplő döntési javaslatokról kell szavazni.
(4) A módosító javaslat elfogadásához a jelenlévő képviselők több mint felének igen szavazata, rendelet esetében minősített többségű igen szavazata szükséges.
(5) Egyszerű többséget igénylő szavazásnál szavazategyenlőség áll fenn, ha az „igen” szavazatok száma megegyezik a „nem” és a „tartózkodó” szavazatok együttes összegével. Ebben az esetben úgy kell tekinteni, hogy a javaslatot elutasító döntés született.
(6) Az egymást kizáró határozati javaslatok esetében a szavazás során legtöbb – az előterjesztésben megjelölt minősítésnek megfelelő számú – támogató szavazatot kapó javaslatot kell a Képviselő-testület által elfogadottnak tekinteni. Amennyiben a fentiek szerinti szavazáskor kettő, vagy ennél több javaslat is egyenlő számú támogató szavazatot kap, úgy ezen javaslatok esetében a szavazást meg kell ismételni és ebben az esetben a megismételt szavazás során legtöbb – az előterjesztésben megjelölt minősítésnek megfelelő számú – támogató szavazatot kapó javaslatot kell a Képviselő-testület által elfogadottnak tekinteni.
(7) A szavazatszámlálást, a szavazatok arányának (igen, nem, tartózkodás) megjelölésével a szavazatszámláló rendszer végzi és megjeleníti az elektronikus kijelzőn.
(8) A Képviselő-testület tagja a szavazás eredményének kihirdetése előtt jelezni köteles, ha a szavazatát a gép nem vette figyelembe. A műszaki hiba miatt vagy a Képviselő-testület tagja által kifejezetten jelzett téves szavazás esetében a polgármester a szavazást egy alkalommal megismételtetheti.
(9) A szavazatszámláló rendszer működésének meghibásodása esetén a kézfeltartással történő nyílt szavazás eredményét, a szavazatok arányát (igen, nem, tartózkodás) a polgármester állapítja meg.
(10) Személyi kérdés, így különösen választás, kinevezés, intézményvezetői megbízás, kitüntető díj adományozása esetén a nyílt vagy a titkos szavazás az alábbiak szerint történik:
a)	amennyiben egy jelölt van, a szavazás akkor eredményes, ha a jelölt eléri a minősített többséget,
b)	amennyiben a jelöltek száma két vagy több fő, a szavazás az alábbiak szerint történik:
ba)	ha az egyik jelölt eléri a minősített többséget, a szavazás eredményes,
bb)	ha több jelölt is eléri a minősített többséget és nincs szavazategyenlőség, közülük a több szavazatot elért jelölt esetén eredményes a szavazás,
bc)	ha több jelölt is eléri a minősített többséget és közöttük szavazategyenlőség van, közöttük ismételt szavazásra kerül sor,
bd)	amennyiben egyik jelölt sem éri el a minősített többséget, vagy szavazategyenlőség esetén a megismételt szavazás során ismét szavazategyenlőség alakul ki, akkor a szavazás eredménytelen.
(11) Amennyiben az előterjesztés több határozati javaslatot tartalmaz, azokat a polgármester külön-külön vagy egyben is szavazásra bocsáthatja. Bármely képviselő kezdeményezheti a határozati javaslatokról vagy azok egyes pontjairól való külön szavazást. A polgármester a kezdeményezésnek megfelelően köteles a döntési javaslatokat szavazásra bocsátani.
21. Titkos szavazás
33. §
(1) A törvényben meghatározott feltételek fennállása esetén a titkos szavazás elrendelését bármely képviselő indítványozhatja, melyről a Képviselő-testület minősített többséggel dönt.
(2) Nem gépi úton történő titkos szavazás lebonyolításához a Képviselő-testület három tagú szavazatszámláló bizottságot (elnök és két tag) hoz létre.
(3) A nem gépi úton történő titkos szavazás lebonyolításához szavazólapokat, borítékokat és urnát kell biztosítani.
(4) A titkos szavazás szavazólapját a szavazatszámláló bizottság állítja össze, amely tartalmazza:
a)	a határozati javaslato(ka)t,
b)	a szavazó döntésének egyértelmű kinyilvánítására szolgáló jelzést és
c)	a Hivatal bélyegzőjének lenyomatát.
(5) A képviselők a szavazólapot a szavazatszámláló bizottság elnökétől kapják meg, és kitöltés után saját kezűleg helyezik az urnába.
(6) A titkos szavazás eredményéről a szavazatszámláló bizottság jegyzőkönyvet készít. A szavazás eredményét a szavazási arány ismertetésével a szavazatszámláló bizottság elnöke hirdeti ki.
22. Név szerinti szavazás
34. §
(1) Nyílt szavazás esetén a szavazás megkezdése előtt, a Képviselő-testület legalább négy tagjának erre irányuló indítványára, név szerinti szavazást kell tartani. Név szerinti szavazást kell tartani a Képviselő-testület – megbízatásának lejárta előtti – feloszlatásának kimondásáról is.
(2) Név szerinti szavazásnál a jegyző abc sorrendben szólítja fel a testület tagjait, hogy nyilvánosan mondják be szavazatukat. A megszólított képviselő „igen”, „nem” vagy „tartózkodom” nyilatkozattal szavaz. A jegyző a szavazást a névsoron feltünteti, a szavazatokat összeszámolja és a szavazás eredményét – névsorral együtt – átadja a polgármesternek. A szavazás eredményét a polgármester hirdeti ki. A külön hitelesített névsort a jegyzőkönyvhöz csatolni kell.
23. A döntéshozatal
35. §
A Magyarország helyi önkormányzatairól szóló törvényben és egyéb jogszabályokban meghatározottakon kívül a következő ügyek eldöntéséhez szükséges minősített többség:
1.	önkormányzati kitüntetések alapítása,
2.	önkormányzati tulajdonba kerülő vagy a törvény alapján odatartozó vagyontárgyak elidegenítése, megterhelése, társaságba történő bevitele, illetve forgalomképessé vagy forgalomképtelenné minősítése,
3.	az Önkormányzat vagyonával való egyéb rendelkezés, tulajdonrész vásárlás, elidegenítés,
4.	kezességvállalás,
5.	Önkormányzat által kiírt pályázat elbírálása,
6.	a polgármester, az alpolgármester elleni fegyelmi eljárással kapcsolatos valamennyi döntés,
7.	díszpolgári cím, városi kitüntető cím adományozása,
8.	a gazdasági program, fejlesztési terv, döntés a végrehajtásukról szóló beszámoló elfogadásáról, a hitelfelvétel, a kötvénykibocsátás, a kölcsönfelvétel, vagy más adósságot keletkeztető kötelezettségvállalás, államháztartáson kívüli forrás átvétele, átadása, továbbá a közösségi célú alapítvány és alapítványi forrás átvétele és átadása,
9.	a képviselő rendreutasítása,
10.	helyi népszavazás elrendelése,
11.	titkos szavazás elrendelése,
12.	állásfoglalás intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti,
13.	közterület elnevezése, az elnevezés megváltoztatása, utcanév védetté nyilvánítása,
14.	véleménynyilvánítás olyan ügyben, amelyben törvény az érdekelt Önkormányzat álláspontjának kikérését írja elő,
15.	a széksértés tényének, valamint a bírság összegének megállapítása,
16.	köztéri szobor, műalkotás állítása,
17.	a vagyonnyilatkozati eljárással kapcsolatos döntés,
18.	az Önkormányzat pályázaton való indulása,
19.	közbeszerzés kiírása és eredményének megállapítása,
20.	a településfejlesztési eszköz és a településszerkezeti terv jóváhagyása,
21.	területszervezési kezdeményezés.
24. A Képviselő-testületi ülést vezető ülésvezetési feladata, jogköre
36. §
(1) A Képviselő-testületi ülés vezetőjének feladatai, jogköre:
a)	az ülés megnyitása, berekesztése, félbeszakítása, felfüggesztése, szünet elrendelése,
b)	a határozatképesség megállapítása,
c)	javaslat a napirendre, a napirend elfogadtatása,
d)	a vita levezetése, a szó megadása vagy ennek megtagadása,
e)	a napirendi pont tárgyalásának elnapolására javaslattétel.
(2) A Képviselő-testületi ülés vezetője vagy az általa felkért személy az ülésen felszólalhat a Képviselő-testület tájékoztatása érdekében. A Képviselő-testületi ülés vezetője a tájékoztatáshoz audiovizuális eszközt igénybe vehet.
(3) A Képviselő-testületi ülés vezetőjének vitavezetési feladatai:
a)	a vita megnyitása, lezárása,
b)	szavazás elrendelése,
c)	a szavazás eredményének megállapítása,
d)	a döntés kimondása.
25. Rendfenntartás
37. §
(1) A tanácskozás rendjének fenntartása a Képviselő-testületi ülés vezetőjének a feladata.
(2) A Képviselő-testületi ülés vezetője figyelmezteti azt a hozzászólót, aki eltér a tárgyalt témától vagy a tanácskozáshoz nem illő, másokat sértő fogalmazást használ. Ismételt esetben a Képviselő-testületi ülés vezetője rendreutasítja azt, aki a Képviselő-testülethez méltatlan magatartást tanúsít.
(3) A rendreutasított képviselő jogosult tiltakozását bejelenteni a rendreutasítással szemben a Képviselő-testülethez. A rendreutasítás fenntartása vagy elvetése kérdésében a Képviselő-testület minősített többségű szavazással dönt.
(4) A Képviselő-testület ülésén tanácskozási joggal részt vevő egyéb rendreutasított személy ismételt rendzavarása esetén a Képviselő-testületi ülés vezetője a rendzavarót a Képviselő-testület ülésének elhagyására kötelezheti.
(5) A nyilvános Képviselő-testületi ülésen megjelent állampolgár kizárólag a karzaton foglalhat helyet. Az adott napirendi ponthoz meghívott vendég csak a napirend tárgyalása során tartózkodhat a Képviselő-testület ülésének képviselők számára kijelölt helyen, egyéb napirendi pontoknál – nyílt ülés esetén – a többi megjelenthez hasonlóan csak a karzaton foglalhat helyet.
(6) A tanácskozás rendjének a hallgatóság részéről történő megzavarása esetén a Képviselő-testületi ülés vezetője rendre utasíthatja a rendzavarót, ismétlődő rendzavarás esetén az érintettet a Képviselő-testület ülésének elhagyására is kötelezheti. A Képviselő-testületi ülés vezetőjének a rendfenntartás érdekében tett intézkedései ellen felszólalni, azokat visszautasítani, velük vitába szállni nem lehet.
(7) A Képviselő-testületi ülés vezetője az ülést határozott időre félbeszakíthatja, amennyiben
a)	a rendreutasított képviselő a rendreutasítás ellenére a rendzavarást nem hagyja abba,
b)	a Képviselő-testület ülésének elhagyására kötelezett személy a Képviselő-testület ülését nem hagyja el, vagy
c)	a Képviselő-testület ülésén akár a tanácskozási joggal rendelkezők, akár a hallgatóság részéről olyan súlyú rendzavarás történik, amely a tanácskozás folytatását lehetetlenné teszi.
(8) Amennyiben az ülés a rendzavarás miatt nem folytatható, a Képviselő-testületi ülés vezetője az ülést elnapolhatja.
(9) A Képviselő-testület tagjai, valamint a Képviselő-testületi ülésen megjelent valamennyi résztvevője, beleértve a karzaton helyet foglalókat is, az ülés ideje alatt az ülésteremben telefonbeszélgetést nem folytathatnak, ezért kötelesek mobiltelefonjaikat az ülés teljes időtartama alatt kikapcsolt állapotban tartani, vagy elnémítani.
26. Széksértés
38. §
(1) Széksértést követ el az a képviselő, aki
a)	a Képviselő-testület ülésén a Képviselő-testület bármely tagját sértő kifejezésekkel illeti,
b)	a tanácskozás méltóságát a rendreutasítás ellenére magatartásával zavarja, sérti (így különösen hangos beszélgetés, telefonálás, közbeszólás),
c)	a másik képviselő szavazógépét használva a képviselő helyett hozzászólásra jelentkezik, vagy
d)	a másik képviselő szavazógépét használva a képviselő helyett szavaz.
(2) A széksértést a Képviselő-testület bármely tagjának indítványa alapján a Képviselő-testület vita nélkül állapítja meg.
(3) Amennyiben a Képviselő-testület megállapítja a széksértés elkövetését, az elkövető képviselőt harmincezer forint bírsággal sújtja.
(4) Amennyiben a széksértést elkövető képviselő a Képviselő-testület ülésén a bántó kijelentését rögtön visszavonja, illetve az (1) bekezdésben foglalt magatartását megszünteti, továbbá a sértettet, vagy a Képviselő-testületet megköveti, a Képviselő-testület eltekinthet a bírság kiszabásától.
(5) A bírság összegét nyolc napon belül kell befizetni az Önkormányzat költségvetési elszámolási számlájára.
(6) A bírság befizetésének elmaradása esetén a képviselő tiszteletdíját a következő esedékesség után automatikusan a bírság összegével csökkentve kell folyósítani.
27. A Képviselő-testület döntései
39. §
(1) A Képviselő-testület az előterjesztés tárgyában rendeletet alkot vagy határozatot hoz.
(2) A Képviselő-testület a beszámoló elfogadásáról határozattal dönt.
40. §
(1) A rendelet kihirdetése és a normatív határozatok közzététele a Hivatal székhelyének hirdetőtábláján való kifüggesztéssel történik.
(2) A rendeletek naprakész nyilvántartásáról a jegyző gondoskodik.
41. §
(1) A Képviselő-testület határozatait a naptári év elejétől külön-külön megjelöléssel kell ellátni.
(2) Határozatban a határozat felelőseként a polgármester, alpolgármester, jegyző, bizottsági elnök, végrehajtásáért felelősként a Hivatalnak az a szervezeti egysége jelölhető meg, amelynek a határozatban megjelölt téma a feladatkörébe tartozik.
(3) Végrehajtásért felelősként – amennyiben a határozat tárgya indokolja – a határozatban megjelölhető közvetlenül vagy közvetve többségi önkormányzati tulajdonban lévő gazdasági társaság, valamint önkormányzati alapítású költségvetési szerv is.
(4) A végrehajtásért felelős szervezet, vagy szervezeti egység felel a végrehajtás koordinációjáért, a végrehajtásban részt vevők munkájának összehangolásáért.
(5) A határozat végrehajtásáról a végrehajtásért felelős szervezet, vagy szervezeti egység tartozik beszámolási kötelezettséggel. Amennyiben a végrehajtásban további szervezeti egység, bizottság, közvetlenül vagy közvetve többségi önkormányzati tulajdonban lévő gazdasági társaság, önkormányzati alapítású költségvetési szerv működik közre, úgy a végrehajtásért felelős szervezeti egység jogosult a végrehajtás állásáról információt kérni. A végrehajtásban közreműködő a kért információkat köteles megadni.
(6) A Képviselő-testület felhatalmazást ad, hogy a polgármester és a jegyző külön utasításban határozza meg a Képviselő-testület és bizottságai ülésének előkészítésére, az egyes napirendi pontokhoz kapcsolódó előterjesztések elkészítésére, azok tartalmi és formai elemeire, az előzetes szakmai és törvényességi szempontból történő egyeztetésére, nyilvántartására és a testületi döntések végrehajtásának módjára vonatkozó részletes szabályokat. Az utasítás hatálya kiterjed a közvetlenül vagy közvetve többségi önkormányzati tulajdonban lévő gazdasági társaságra, valamint az önkormányzati alapítású költségvetési szervre is.
28. A jegyzőkönyv
42. §
(1) A Képviselő-testület üléseiről hangfelvétel útján – ha ennek valamilyen akadálya van, gyorsírással – rögzített és a tanácskozás lényegét, valamint a hozott döntéseket tartalmazó – szerkesztett – írásos jegyzőkönyvet kell készíteni.
(2) A Magyarország helyi önkormányzatairól szóló törvényben meghatározott tartalmi elemeken túlmenően az írásos jegyzőkönyv mellékletét képezik:
a)	a meghívó,
b)	az önkormányzati rendeletek kihirdetett szövege,
c)	a jelenléti ív és
d)	– elrendelése esetén – a név szerinti szavazásról készült névsor.
(3) A zárt ülésről külön jegyzőkönyv készül, melyre az (1)-(2) bekezdésben foglaltakat megfelelően alkalmazni kell.
29. Az ülés nyilvánossága, zárt ülés
43. §
(1) A Képviselő-testület a nyilvános ülésén biztosítja az ülésteremben való részvétel lehetőségét.
(2) A Képviselő-testület kivételesen – egyszerű többséggel hozott döntésével – a tanácskozási jog nélkül meghívott, vagy megjelent, és a hozzászólást indokoltan igénylő állampolgárnak is megengedheti, hogy a tárgyalt témával kapcsolatban három percben kifejtse véleményét. A Képviselő-testület működését a hallgatóság a hozzászólásával, megjegyzésével, kérdésével, véleménynyilvánításával nem zavarhatja.
(3) A Képviselő-testület nyilvános ülésén a lakossági véleménynyilvánítás érdekében a karzat korlátjára kihelyezett plakátok, molinók hosszúsága legfeljebb kettőszáz cm lehet.
(4) A Képviselő-testület nyilvános ülésén a sajtó képviselője kizárólag a karzaton elhelyezkedve készíthet hang- és képfelvételt az ülésről.
(5) Az önkormányzat által igazolható módon előzetesen, eseti vagy állandó megbízással szerződtetett személy a Képviselő-testület nyilvános ülésén az ülésteremben a képviselők számára fenntartott helyen és a karzaton elhelyezkedve is készíthet hang- és képfelvételt.
44. §
A zárt ülés tartásának szükségességét az előterjesztő köteles jelezni.
IV. Fejezet
Lakossággal való kapcsolattartás formái
30. Közmeghallgatás
45. §
(1) A Képviselő-testület évente legalább kétszer, előre meghirdetett időpontban közmeghallgatást tart, amelyen a helyi lakosság és a helyben érdekelt szervezetek képviselője a helyi közügyeket érintő kérdéseket és javaslatot tehet.
(2) A közmeghallgatás időtartama legfeljebb három óra.
(3) A közmeghallgatást a polgármester vezeti és adja meg a szót a kérdések, javaslatok elmondására, valamint a válaszadásra.
(4) A közmeghallgatás a Képviselő-testület ülése keretében történik, megtartásához a Képviselő-testület tagjai több mint a felének részvétele szükséges. A közmeghallgatáson köteles részt venni a jegyző, az aljegyző, a Hivatal jegyző által kijelölt vezető beosztású köztisztviselője, a polgármester által kijelölt önkormányzati intézmény és gazdasági társaság vezetője. A közmeghallgatáson a Képviselő-testület nem hoz határozatot és nem fogad el önkormányzati rendeletet.
(5) A közmeghallgatás időpontját a Képviselő-testület ülése előtt legalább tizenöt nappal közzé kell tenni a Hivatal hirdetőtábláján, az Önkormányzat honlapján. A felhívásnak tartalmaznia kell, hogy a közmeghallgatás napját megelőző harmadik munkanapig írásbeli kérdés tehető fel.
(6) A közmeghallgatásra írásban érkezett kérdésre a válaszadás a közmeghallgatás napját követő tizenöt napon belül írásban történik.
(7) A közmeghallgatáson minden megjelent egy alkalommal, legfeljebb öt percben jogosult felszólalni.
(8) Amennyiben a szóban felvetett közérdekű kérdésre, vagy javaslatra a közmeghallgatáson közvetlenül válaszolni nem lehet, úgy arra tizenöt napon belül írásban köteles válaszolni a polgármester. A lakosság szélesebb körét érintő kérdésről a helyi sajtóban is tájékoztatást kell adni.
(9) A közmeghallgatáson a rendfenntartásra vonatkozóan a Képviselő-testületi ülésre vonatkozó szabályok az irányadók.
31. Lakossági fórum
46. §
A Képviselő-testület tagjai a lakosság, a társadalmi és civil szervezetek közvetlen tájékoztatása, valamint fontosabb döntések előkészítésébe való bevonása érdekében személyes részvétellel vagy online módon megtartott lakossági fórumot szervezhetnek.
32. A képviselő lakossági kapcsolattartása
47. §
A képviselő rendszeres időközönként az általa meghirdetett helyen és időben fogadóórát tart, vagy elérhetőségei megadásával biztosítja a lakossággal történő kapcsolattartást.
33. Társadalmi egyeztetés
48. §
(1) A Képviselő-testület vagy a Polgármester határozatában kezdeményezheti, hogy Szentendre Város közigazgatási területén lakóhellyel vagy tartózkodási hellyel rendelkező, tizennegyedik életévüket betöltött személyek, továbbá a civil szervezetek és egyházak Magyarország helyi önkormányzatairól szóló törvényben vagy más jogszabályban nevesített helyi közügy, valamint a helyben biztosítható közfeladat körében ellátandó helyi önkormányzati feladatot érintő kérdésben szóban vagy írásban véleményt nyilvánítsanak.
(2) Az (1) bekezdés szerinti véleménynyilvánítás (a továbbiakban: társadalmi egyeztetés) előkészítését és lebonyolítását az Önkormányzat a Hivatal útján – szükség esetén a társadalmi egyeztetés lefolytatására kötött megállapodással más személy bevonásával – végzi.
(3) A társadalmi egyeztetés eredményét az Önkormányzat az (1) bekezdés szerinti feladatának ellátása során, a döntés előkészítéséhez használja fel.
49. §
(1) A Hivatal a 48. § (2) bekezdésben foglalt feladatának ellátása érdekében a szentendrei lakosságot reprezentatívan leképező, Szentendre Város közigazgatási területén lakcímmel rendelkező természetes személyekből álló rétegzett mintát képeztethet, ennek érdekében a mintát alkotó természetes személyek vonatkozásában a polgárok személyi adatainak és lakcímének nyilvántartásáról szóló 1992. évi LXVI. törvény szerinti nyilvántartásban szereplő adatot igényelhet.
(2) A Hivatal az (1) bekezdésben meghatározottak szerint átvett adatokat a társadalmi egyeztetés lebonyolítását követő hatvanadik napig kezelheti.
(3) A Hivatal az (1) bekezdésen alapuló adatkezelésére a kutatás és a közvetlen üzletszerzés célját szolgáló név- és lakcímadatok kezeléséről szóló 1995. évi CXIX. törvény 5-6. és 10. §-ában, valamint 13-15. §-ában foglaltakat megfelelően alkalmazni kell.
(4) A társadalmi egyeztetés megállapodás alapján más személy bevonásával történő lebonyolítása esetén az Önkormányzat köteles gondoskodni az (1) bekezdés szerinti adatok vonatkozásában az adatkezelői megállapodás megkötéséről.
34. A Képviselő-testület, mint legfőbb szerv
50. §
Ha a Képviselő-testület, mint egyszemélyes gazdasági társaság tagja a Polgári Törvénykönyvről szóló 2013. évi V. törvény (a továbbiakban: Ptk.) alapján legfőbb szervként jár el, akkor a napirend tárgyalására és az eljárásra a Ptk. gazdasági társaságokra vonatkozó rendelkezéseit kell alkalmazni.
V. Fejezet
A Képviselő-testület bizottságai
51. §
(1) A Képviselő-testület az alábbi állandó bizottságokat (a továbbiakban: bizottság) hozza létre:
a)	Pénzügyi és Ellenőrző Bizottság (tagjainak száma 6 fő),
b)	Városfejlesztési, Városüzemeltetési és Környezetvédelmi Bizottság (tagjainak száma 6 fő),
c)	Kulturális, Jóléti és Közösségi ügyek Bizottság (tagjainak száma 6 fő),
(2) A bizottságok elnökeinek és tagjainak névsorát a 12. melléklet tartalmazza.
(3) Egy képviselő egy időben legfeljebb két bizottságnak lehet tagja, de csak egynek lehet az elnöke, az ideiglenes bizottság kivételével.
52. §
(1) A Képviselő-testület a Kulturális, Jóléti és Közösségi ügyek Bizottság munkájának segítése érdekében állandó jelleggel Családvédelmi Munkacsoportot hoz létre. A Családvédelmi Munkacsoport tagjainak névsorát a 13. melléklet tartalmazza.
(2) A Családvédelmi Munkacsoport tagjait a Képviselő-testület választja, a munkacsoport munkáját a Képviselő-testület által választott elnök vezeti. A Munkacsoport üléséről a Hivatal jegyzőkönyvet készít.
(3) A Családvédelmi Munkacsoport tagjai szakértőként segítik a bizottság munkáját.
(4) A Családvédelmi Munkacsoport tagjának, elnökének visszahívását az érintett bizottság kezdeményezheti.
(5) A Családvédelmi Munkacsoport tagjai a Képviselő-testület által meghatározott megbízási díjra jogosultak.
53. §
(1) A Képviselő-testület által egyes önkormányzati feladatok ellátásának időtartamára a Képviselő-testület tagjai közül létrehozott ideiglenes bizottság feladata elvégzésével automatikusan megszűnik.
(2) Az ideiglenes bizottság feladatát a Képviselő-testület állapítja meg.
(3) Az ideiglenes bizottság tagjai részére a bizottsági tagságért külön díjazás nem jár.
(4) Az ideiglenes bizottság – a Képviselő-testület által erre a célra biztosított költségvetési előirányzat erejéig – szakértőt alkalmazhat.
35. A bizottság feladatai
54. §
(1) A bizottság feladatkörében
a)	kezdeményezi, előkészíti a Képviselő-testület döntéseit,
b)	véleményezi a képviselő-testületi előterjesztéseket,
c)	véleményt nyilvánít olyan ügyben, amelyben törvény az Önkormányzat álláspontjának kikérését írja elő,
d)	a Képviselő-testület által átruházott hatáskörben döntést hoz.
(2) A bizottság feladat- és hatáskörét a 6., 7. és 8. melléklet tartalmazza.
(3) A bizottság esetenként – a Képviselő-testület által erre a célra biztosított költségvetési előirányzat erejéig – szakértőt alkalmazhat.
(4) A bizottság szakmai kerekasztal összehívásáról dönthet egy adott, a bizottság feladatkörébe tartozó szakmai kérdés megvitatására, vagy a bizottság szakmai munkájának folyamatos segítésére. A szakmai kerekasztal összehívását az elnök kezdeményezi egyidejűleg javaslatot téve a résztvevők személyére. A szakmai kerekasztal üléséről a Hivatal jegyzőkönyvet készít. A zárt ülések anyagainak kivételével a szakmai kerekasztal tagjai jogosultak a bizottsági előterjesztések és azok előkészítő anyagainak megismerésére. A szakmai kerekasztal tagjai tanácskozási joggal jogosultak részt venni a bizottság ülésén. A szakmai kerekasztal résztvevői a feladat ellátásáért külön díjazásra nem jogosultak.
55. §
(1) A bizottságok a munkájukat összehangolják. A bizottsági üléseket úgy kell szervezni, hogy azokon az érintett képviselők részt tudjanak venni.
(2) A bizottságok a tevékenységük során egymástól véleményt, javaslatot kérhetnek, vagy adhatnak.
(3) A bizottság az átruházott hatáskörébe tartozó ügyben hozott döntését, valamint a Képviselő-testület döntésének kezdeményezésével, előkészítésével, véleményezésével kapcsolatban elfogadott javaslatáról, állásfoglalásáról határozatot hoz, melyeket a bizottság elnöke kiadmányoz.
(4) A bizottságok közötti hatásköri összeütközés esetén a Képviselő-testület dönt.
(5) A bizottság évente köteles beszámolni a Képviselő-testületnek a végzett munkájáról.
36. A bizottságok működése
56. §
(1) A bizottság a Képviselő-testület éves munkatervéhez igazodóan saját munkaterve szerint tartja ülését.
(2) A bizottság ülését az elnök hívja össze. Össze kell hívni a bizottságot a bizottság két tagja, a polgármester, az alpolgármester napirendet is megjelölő indítványára.
(3) A bizottságot az elnök akadályoztatása esetén a polgármester hívja össze, az egyéb elnöki feladatokat pedig a bizottsági ülés kezdetén a bizottság jelenlévő tagjai által egyszerű többséggel megválasztott, képviselő bizottsági tag látja el.
(4) Összevont, több bizottság együttes ülése esetén a bizottságok tagjai tesznek javaslatot a levezető elnök személyére, melyről a bizottságok együttesen döntenek.
(5) A bizottsági ülésen tanácskozási joggal részt vehet bármely képviselő, a polgármester, az alpolgármester, a jegyző, az aljegyző, az adott ügyben felelős hivatali dolgozó, valamint akit a bizottság elnöke valamely napirendi ponthoz kapcsolódóan megjelöl.
(6) Minősített többségű döntés szükséges azon ügyben, amely a bizottság átruházott hatáskörébe tartozik és az adott ügyben jogszabály vagy a Képviselő-testület döntéshozatalával kapcsolatban jelen rendelet minősített többségű szavazást ír elő.
(7) A bizottság határozatait a naptári év elejétől kezdődően folyamatos sorszámmal és évszámmal, valamint a bizottság megnevezésével kell jelölni.
(8) Amennyiben a polgármester a határozat végrehajtását felfüggeszti, az erre vonatkozó döntéséről a bizottság elnökét haladéktalanul értesíti.
(9) Ha a polgármester a bizottság döntésének végrehajtását felfüggeszti, akkor az a Képviselő-testület döntéséig nem hajtható végre.
(10) A bizottság elnöke a jegyző útján a bizottság feladatkörébe tartozó beszámoló, bizottsági előterjesztés előkészítéséhez jogosult a hivatal dolgozóinak közreműködését kérni.
(11) A bizottság munkáját a jegyző által kijelölt hivatali dolgozó, a bizottsági ügyintéző segíti. A bizottság munkáját az illetékes szakiroda a döntések szakmai előkészítésével és a végrehajtás megszervezésével segíti. Amennyiben a bizottság elnöke igényt tart a részvételre, az ülésre meg kell hívni a szakiroda munkatársát.
(12) A bizottság meghívóját, napirendjét, határozatait és jegyzőkönyvét közzé kell tenni az Önkormányzat honlapján.
VI. Fejezet
Polgármester, alpolgármester
37. A polgármester
57. §
(1) A polgármester biztosítja az Önkormányzat demokratikus működését, széleskörű nyilvánosságát, együttműködik a társadalmi szervezetekkel, különösen a lakosság önszerveződő közösségeivel, ellátja a Magyarország helyi önkormányzatairól szóló törvényben meghatározott feladatokat.
(2) A polgármester a megbízatását főállásban látja el.
(3) A polgármester az önkormányzati tevékenységét a Képviselő-testület irányítása és ellenőrzése mellett látja el.
(4) A Képviselő-testület irányítási jogköre nem terjed ki a polgármester azon tevékenységére, amikor saját államigazgatási feladatkörében, illetve magasabb szintű jogszabályban meghatározott hatáskörében jár el.
(5) A polgármester az önkormányzati érdekek képviselete érdekében kapcsolatot tart az állami szervekkel, a városi, nem önkormányzati szervezetek vezetőivel, valamint egyéb önkormányzatok polgármestereivel.
(6) A polgármester minden hónap első csütörtökén 13.00-16.00 óráig fogadóórát tart.
(7) A polgármester gyakorolja a Képviselő-testület által rá átruházott hatásköröket. A Képviselő-testület által a polgármesterre átruházott hatásköröket a 9. melléklet tartalmazza.
58. §
A polgármester a Képviselő-testület utólagos tájékoztatása mellett döntést hozhat az alábbi ügyben, amennyiben az Mötv. 68. § (2) bekezdésében meghatározott feltétel fennáll:
a)	önkormányzati vagy önkormányzati érdekkörben felmerülő beruházás megvalósításához szükséges terület ingyenes vagy kedvezményes hasznosítása,
b)	véleménynyilvánítás központi államigazgatási szerv megkeresésére,
c)	hatósági, cégeljárási ügyben hiánypótlási felhívás teljesítése.
38. Az alpolgármester
59. §
(1) A Képviselő-testület két főállású alpolgármestert választ.
(2) Az alpolgármester általános és egyedi ügyekre kiterjedő feladatait a polgármester határozza meg. Az alpolgármester feladatairól a polgármester tájékoztatja a Képviselő-testületet és a jegyzőt.
VII. Fejezet
Jegyző, aljegyző
39. A jegyző
60. §
(1) A jegyző az Mötv.-ben meghatározottakon kívül az Önkormányzat és a Hivatal működésével kapcsolatban ellátja különösen az alábbi feladatokat:
a)	a polgármester feladat meghatározásait figyelembe véve a Képviselő-testületi és bizottsági ülések adminisztratív előkészítésének megszervezése;
b)	a Képviselő-testület döntéseinek szakmai megalapozása, az előterjesztések igazgatási, szakmai színvonalának és törvényességének biztosítása, különös figyelemmel a rendelettervezetekre és a határozati javaslatokra;
c)	a Képviselő-testület és a bizottságok ülései vezetésének figyelemmel kísérése és jelzés, ha az eltér a jelen rendeletben foglaltak vagy más jogszabályok előírásaitól;
d)	a Képviselő-testület és a bizottságok szervezési és ügyviteli tevékenységével kapcsolatos feladatok ellátásának biztosítása;
e)	önkormányzati rendelet alkotására és képviselő-testületi határozat meghozatalára vonatkozó kezdeményezés;
f)	az önkormányzati rendeletek és a képviselő-testületi határozatok nyilvántartásának előírásszerű vezetéséről történő gondoskodás, hatályosulásuk, végrehajtásuk megszervezése és folyamatos figyelemmel kísérése;
g)	a polgármester, az alpolgármester, és a bizottságok rendszeres tájékoztatása a munkájukat érintő jogszabályokról, a hivatal munkájáról és az ügyintézésről;
h)	javaslattétel a polgármesternek az Önkormányzat munkájának szervezésében, a döntések előkészítésében és végrehajtásában a hivatal feladatainak meghatározására;
i)	gondoskodás a Hivatal működéséhez szükséges dologi és technikai feltételekről;
j)	a hivatali dolgozók rendszeres szakmai képzésének, továbbképzésének biztosítása;
k)	a Hivatal és az Önkormányzat, mint költségvetési szervek operatív gazdálkodási feladatainak irányítása;
l)	a Hivatal és egyéb szervek, valamint a hivatal belső szervei és az önkormányzati intézmények közötti kölcsönös információszerzés és áramlás biztosítása;
m)	a Hivatal informatikai rendszerének folyamatos fejlesztésének biztosítása;
n)	gondoskodás a Hivatal szervezeti és működési szabályzatának elkészítéséről, folyamatos karbantartásáról és végrehajtásáról.
(2) A jegyző felelős a Hivatal jogszerű és szakszerű működéséért. A jegyző alapvető feladata az állampolgárok államigazgatási ügyei szakszerű intézésének biztosítása, megszervezése.
(3) A hatósági munka irányításában a jegyző kiemelt figyelmet fordít a lakosság ügyeinek határidőben történő hatékony intézésére, az ügyintézés színvonalának emelésére, törvényességére.
(4) A jegyző kiemelt figyelmet fordít a hivatali apparátus ügyfélfogadási munkájára, az ügyfélbarát ügyintézés követelményeinek betartására.
(5) A jegyző meghatározza a munkavégzéssel kapcsolatos elvárásokat, folyamatosan ellenőrzi a munkaköri leírások, a köztisztviselőkkel szemben támasztott etikai normák betartását.
(6) A jegyző minden hónap 3. szerdáján 13.00-16.00 óráig fogadóórát tart.
(7) A jegyző a Hivatal tevékenységéről szóló éves beszámolójában tájékoztatást ad a Képviselő-testületnek a hivatali ügyintézés, a törvényesség helyzetéről, az ügyfélfogadás tapasztalatairól.
(8) A jegyző gyakorolja a Képviselő-testület által rá átruházott hatásköröket. A Képviselő-testület által a jegyzőre átruházott hatásköröket a 10. melléklet tartalmazza.
40. Az aljegyző
61. §
(1) A jegyzőt a távolléte esetén az aljegyző helyettesíti. A helyettesítés tartalmát, valamint az aljegyző számára megállapított önálló feladatokat a jegyző a Hivatal szervezeti és működési szabályzatában, valamint az aljegyző munkaköri leírásában határozza meg.
(2) A jegyzői és az aljegyzői tisztség egyidejű betöltetlensége, vagy tartós akadályoztatásuk esetére – legfeljebb hat hónap időtartamra – a jegyzői feladatok ellátására a polgármester ideiglenes hatállyal a Hivatal vezető beosztású, a jegyzőre vonatkozó képesítési előírásoknak megfelelő köztisztviselőjét bízza meg. A jegyzői feladatok ellátására szóló megbízás a jegyző kinevezéséig tart.
VIII. Fejezet
Egyéb rendelkezések
41. Az Önkormányzat hivatala
62. §
(1) A Hivatal egységes, de az Önkormányzat feladataihoz igazodó szervezeti tagozódással működik.
(2) A Hivatal szervezetének tagozódása: iroda, kabinet.
(3) A Hivatal a jegyző által elkészített és a polgármester által jóváhagyott Szervezeti és Működési Szabályzat szerint működik, amely a Hivatal jogállását, részletes feladatait, működésének részletszabályait tartalmazza.
(4) A Hivatal munkarendjét, valamint ügyfélfogadási rendjét a 11. melléklet tartalmazza.
42. Érdekképviselet
63. §
Az Önkormányzatot az érdekképviseleti szövetségekben a polgármester képviseli.
43. Nemzetiségi önkormányzatok
64. §
(1) A nemzetiségi önkormányzat részére az Önkormányzat által támogatásként rendelkezésre bocsátott pénzügyi forrás mértékét a mindenkori költségvetési rendelet határozza meg.
(2) Az önkormányzat a nemzetiségi egyéni és közösségi jogok érvényesülése, a nemzetiséghez tartozók érdekeinek kifejezésre juttatása, különösen az anyanyelv ápolása, őrzése és gyarapítása, továbbá a nemzetiségek kulturális autonómiájának a települési nemzetiségi önkormányzatok által történő megvalósítása és megőrzése érdekében együttműködik a nemzetiségi önkormányzatokkal.
(3) A települési nemzetiségi önkormányzat elnökét tanácskozási joggal kell meghívni a Képviselő-testület, illetve az állandó bizottságok testületi ülésének azon meghatározott napirendi pontjához, mely tárgya szerint a nemzetiség helyzetét érintő kérdésre vonatkozik.
(4) A települési önkormányzat a nemzetiségek jogairól szóló 2011. évi CLXXIX. törvényben (a továbbiakban: Njtv.) meghatározott kezdeményezését, javaslatát, tájékoztatáskérését – elnöke útján – a polgármesterhez nyújthatja be.
(5) A települési nemzetiségi önkormányzat képviselője a Hivataltól igényelheti a nemzetiségi önkormányzati feladatkörének ellátásához szükséges tájékoztatást, szakmai közreműködést.
(6) Az Njtv. 81. §-a szerinti tárgykörbe tartozó előterjesztés tárgyalása esetén a véleményezésre, egyetértésre jogosultak nyilatkozatának tartalmáról, a nyilatkozattétel elmaradásáról a Képviselő-testület az előterjesztő tájékoztatja.
(7) A (6) bekezdés szerinti véleményezési, egyetértési jog gyakorlására a véleményezési, egyetértési jog jogosultjának az erre irányuló kezdeményezés kézhezvételét követő 30 napos jogvesztő határidő áll rendelkezésére. A véleményezésre, egyetértésre jogosultak nyilatkozatának tartalmáról, a nyilatkozattétel elmaradásáról a Képviselő-testület az előterjesztőt tájékoztatja.
IX. Fejezet
Záró rendelkezések
65. §
Hatályát veszti a Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet.
66. §
Ez a rendelet a kihirdetését követő napon lép hatályba.


Fülöp Zsolt							dr. Ignácz Dávid
polgármester								jegyző




Záradék:
A rendelet 2025. június 3-án került kihirdetésre.
dr. Ignácz Dávid
jegyző



1. melléklet a 15/2025. (VI. 3.) önkormányzati rendelethez
Az önkormányzat testvérvárosai (szerződéskötés időpontja, a testvérváros megnevezése és elhelyezkedésének országa)
1. 1989. augusztus 26., és 1990. szeptember 18. Wertheim (Németország)
2. 1990. április 27. Kézdivásárhely (Románia)
3. 1990. április 27. Zilah (Románia)
4. 1990. június 26. Uusikaupunki (Finnország)
5. 1990. október 12. Krusevac (Szerbia)
6. 1996. május 18., és 1996. augusztus 18. Huntingdon (Anglia)
7. 1996. május 18. és 1996. augusztus 18. Godmanchester (Anglia)
8. 1997. május 08. és 1998. június 28. Salon de Provance (Franciaország)
9. 2003. június 24. Stari Grad (Horvátország)
10. 2007. szeptember 28. Barbizon (Franciaország)
11. 2014. augusztus 20. Hoi An (Vietnám)
12. 2015. április 30. Gubbio (Olaszország)

2. melléklet a 15/2025. (VI. 3.) önkormányzati rendelethez
Szentendre Város Önkormányzat kormányzati funkció rendje
	
	A
	B

	1
	011130
	Önkormányzatok és önkormányzati hivatalok jogalkotó és általános igazgatási tevékenysége

	2
	013320
	Köztemető-fenntartás- és működtetés

	3
	013350
	Az önkormányzati vagyonnal való gazdálkodással kapcsolatos feladatok

	4
	016010
	Országgyűlési, önkormányzati és európai parlamenti képviselőválasztásokhoz kapcsolódó tevékenységek

	5
	016020
	Országos és helyi népszavazással kapcsolatos tevékenységek

	6
	016080
	Kiemelt állami és önkormányzati rendezvények

	7
	022010
	Polgári honvédelem ágazati feladatai, a lakosság felkészítése

	10
	041233
	Hosszabb időtartamú közfoglalkoztatás

	11
	045120
	Út, autópálya építése

	12
	045130
	Híd, alagút építése

	13
	045160
	Közutak, hidak, alagutak üzemeltetése, fenntartása

	14
	045161
	Kerékpárutak üzemeltetése, fenntartása

	15
	045170
	Parkoló, garázs üzemeltetése, fenntartása

	16
	047410
	Ár- és belvízvédelemmel összefüggő tevékenységek

	17
	051030
	Nem veszélyes (települési) hulladék vegyes (ömlesztett) begyűjtése,
szállítása, átrakása

	18
	051040
	Nem veszélyes hulladék kezelése, ártalmatlanítása

	19
	052020
	Szennyvíz gyűjtése, tisztítása, elhelyezése

	20
	052080
	Szennyvízcsatorna építése, fenntartása, üzemeltetése

	21
	063080
	Vízellátással kapcsolatos közmű építése, fenntartása, üzemeltetése

	22
	064010
	Közvilágítás

	23
	066010
	Zöldterület-kezelés

	24
	066020
	Város-, községgazdálkodási egyéb szolgáltatások

	25
	074031
	Család és nővédelmi egészségügyi gondozás

	26
	074032
	Ifjúság-egészségügyi gondozás

	27
	074040
	Fertőző megbetegedések megelőzése, járványügyi ellátás

	28
	074052
	Kábítószer-megelőzés programjai, tevékenységei

	29
	074053
	Szenvedélybetegségek (kivéve: kábítószer) megelőzésének programjai,
tevékenységei

	30
	081030
	Sportlétesítmények, edzőtáborok működtetése és fejlesztése

	31
	081041
	Versenysport- és utánpótlás-nevelési tevékenység és támogatása

	32
	081043
	Iskolai, diáksport-tevékenység és támogatása

	33
	081045
	Szabadidősport- (rekreációs sport-) tevékenység és támogatása

	34
	082042
	Könyvtári állomány gyarapítása, nyilvántartása

	35
	082043
	Könyvtári állomány feltárása, megőrzése, védelme

	36
	082044
	Könyvtári szolgáltatások

	37
	082070
	Történelmi hely, építmény, egyéb látványosság működtetése és megóvása

	38
	082091
	Közművelődés - közösségi és társadalmi részvétel fejlesztése

	39
	082092
	Közművelődés - hagyományos közösségi kulturális értékek gondozása

	40
	084010
	Társadalmi tevékenységekkel, esélyegyenlőséggel, érdekképviselettel, nemzetiségekkel, egyházakkal összefüggő feladatok igazgatása és szabályozása

	41
	084020
	Nemzetiségi közfeladatok ellátása és támogatása

	42
	091140
	Óvodai nevelés, ellátás működtetési feladatai

	43
	096015
	Gyermekétkeztetés köznevelési intézményben

	44
	096025
	Munkahelyi étkeztetés köznevelési intézményben

	45
	104037
	Intézményen kívüli gyermekétkeztetés

	46
	072111
	Háziorvosi alapellátás

	47
	072311
	Fogorvosi alapellátás



3. melléklet a 15/2025. (VI. 3.) önkormányzati rendelethez
Az Önkormányzat önként vállalt feladatai
	
	A
	B

	1
	252/2006. (XII. 7.) Korm. rend.
12/2013. (V.14.) önkormányzati rendelet


	Tervtanács működtetése

	2
	1997. évi CLIV. tv.
30/2013. (II.14.) Kt. sz. határozat
	Járóbeteg szakellátás

	3
	201/2014. (IX.11.) Kt. sz. határozat
	Bursa Hungarica Felsőoktatási Önkormányzati Ösztöndíj biztosítása

	4
	50/2007.(X.12.) Önk. sz. rendelet
	„Talentum” Ösztöndíj biztosítása

	5
	Éves költségvetési rendelet szerint
	Jó tanuló, jó sportoló díj adományozása

	6
	1995. évi LIII. törvény 58. § (1)
20/2011. (V.18.) Önk. sz. rendelet
	Környezetvédelmi Alap terhére nyújtandó támogatások

	7
	Éves költségvetési rendelet szerint
	Városi sportrendezvények támogatása

	8
	Éves költségvetési rendelet szerint
	Közalapítványok, egyházak, kulturális, oktatási, egészségügyi ifjúsági, szociális, civil és egyéb szervezetek támogatása

	9
	41/2003. (VI.18.) Önk. sz. rendelet
10/2008. (II.20.) Önk. sz. rendelet
	Városi kitüntető díjak adományozása

	10
	Éves költségvetési rendelet szerint
	Szobrok, emléktáblák felállítása

	11
	Éves költségvetési rendelet szerint
	Testvérvárosi kapcsolatok

	12
	Éves költségvetési rendelet szerint
	Részvétel önkormányzati szakmai és érdekvédelmi szervezetekben

	13
	Éves költségvetési rendelet szerint
	Polgárőrség, Rendőrség támogatása

	14
	Éves költségvetési rendelet szerint
	1+1 út és járdaépítési fejlesztési program

	15
	Éves költségvetési rendelet szerint
	Szentendrei Kulturális Központ Nonprofit Kft. fejlesztési támogatás

	16
	Éves költségvetési rendelet szerint
	Városi Szolgáltató NZrt. fejlesztési támogatása

	17
	Éves költségvetési rendelet szerint
	Gyermekek úszásoktatásának biztosítása

	18
	Éves költségvetési rendelet szerint
	Aquapalace Kft. működtetése és fejlesztésének támogatása

	19
	Éves költségvetési rendelet szerint
	Dunakanyar csatorna társulás működési hozzájárulása

	20
	Éves költségvetési rendelet szerint
	Polgármesteri keretből nyújtott támogatások



4. melléklet a 15/2025. (VI. 3.) önkormányzati rendelethez
Az képviselők, a polgármester és alpolgármesterek vagyonnyilatkozatának nyilvántartása, a nyilatkozatokkal kapcsolatos ellenőrzési eljárás, adatvédelem
1. A képviselők vagyonnyilatkozatainak nyilvántartását és ellenőrzését, valamint a vagyonnyilatkozati eljárással kapcsolatos Képviselő-testületi döntések előkészítését a Pénzügyi és Ellenőrző Bizottság (továbbiakban: bizottság) az alábbiak szerint végzi:
I.
A vagyonnyilatkozatok beadása és nyilvántartása
2. A bizottság a Hivatal Jogi Irodája közreműködésével felhívja az érintett személyeket vagyonnyilatkozat-tételi kötelezettségük teljesítésére és esedékességének időpontjára. Ezzel egyidejűleg biztosítja a vagyonnyilatkozat megtételéhez szükséges nyomtatványokat és megadja a vagyonnyilatkozat-tételhez szükséges tájékoztatást.
3. A vagyonnyilatkozatot két példányban kell kitölteni, melyből egy példány a vagyonnyilatkozatra kötelezettnél marad.
4. A vagyonnyilatkozatot dátummal és aláírással látja el az érintett, nagykorú hozzátartozója, kiskorú hozzátartozó esetében annak törvényes képviselője.
5. A vagyonnyilatkozattételre kötelezett a saját és a hozzátartozói vagyonnyilatkozatának egy-egy példányát külön-külön borítékba helyezi, lezárja és a borítékot nevével ellátja és aláírja. A lezárt borítékokat a törvényben meghatározott határidőben a Hivatal Jogi Irodája útján kell átadni a Bizottság részére. A Jogi Iroda a képviselő jelenlétében dátummal és a hivatali bélyegzőlenyomattal látja el a borítékot.
6. A bizottság a vagyonnyilatkozatok nyilvántartásával, őrzésével kapcsolatos feladatokat a Jogi Iroda adminisztrációs, technikai közreműködésével látja el.
7. A vagyonnyilatkozatok beadására nyitva álló határidő elteltét követő ülésén a bizottság ellenőrzi a vagyonnyilatkozat-tételi kötelezettségek teljesítését, mely kötelezettségek teljesítéséről vagy annak elmulasztásáról tájékoztatja a Képviselő-testületet.
8. Mandátum megszűnése esetén a bizottság gondoskodik a vagyonnyilatkozat visszaadásáról az érintett képviselő részére. A hozzátartozó közös háztartásban történő életvitelének megszűnése esetén gondoskodik a vagyonnyilatkozat visszaadásáról, ha a képviselő azt bejelentette.
9. Az képviselő és hozzátartozója tárgyévben tett vagyonnyilatkozatának benyújtását követően, az előző évre vonatkozó vagyonnyilatkozatukat a vagyonnyilatkozat-vizsgáló bizottság - a Hivatal Jogi Irodája segítségével - a képviselőnek visszaadja.
10. Az érintett hozzájárulása esetén a bizottság a hivatal közreműködésével gondoskodik a polgármesteri, alpolgármesteri és a képviselői vagyonnyilatkozatok városi honlapon történő közzétételéről.
II.
A vagyonnyilatkozatokkal kapcsolatos ellenőrzési eljárás
11. A vagyonnyilatkozattal kapcsolatosan a bizottságnál bárki kezdeményezheti az eljárás lefolytatását.
12. A vagyonnyilatkozattal kapcsolatos eljárás célja a vagyonnyilatkozatban foglaltak valóságtartalmának ellenőrzése.
13. Vagyonnyilatkozattal kapcsolatos eljárás lefolytatásának csak a vagyonnyilatkozat konkrét tartalmára vonatkozó tényállítás esetén van helye. Amennyiben az eljárásra irányuló kezdeményezés nem jelöli meg konkrétan a vagyonnyilatkozat kifogásolt részét és tartalmát, a bizottság elnöke felhívja a kezdeményezőt a hiány pótlására. Ha a kezdeményező 15 napon belül nem tesz eleget a felhívásnak, vagy ha ismételten hiányosan nyújtja be, a bizottság elnöke az eljárás lefolytatása nélkül elutasítja a kezdeményezést.
14. A bizottság elnöke az ellenőrzés jogszerű kezdeményezése esetén felhívja az érintett képviselőt, hogy 8 napon belül nyilatkozzon a kezdeményezéssel kapcsolatosan, illetve – amennyiben azt alaposnak találja – javítsa ki a kezdeményezésben kifogásolt adatokat.
15. A bizottság elnöke az érintett képviselő nyilatkozatát követően elrendeli a vagyonnyilatkozat vizsgálatát, mely során a bizottság tagjai betekinthetnek a képviselővel közös háztartásban élő házas- vagy élettársának, valamint gyermekének vagyonnyilatkozatába is.
16. A bizottság eljárására a bizottság zárt ülésén kerülhet sor, melyre a képviselő-testületi zárt ülésre vonatkozó szabályokat kell alkalmazni.
17. A bizottság felhívására a képviselő a saját, illetve a hozzátartozója vagyonnyilatkozatában feltüntetett adatokra vonatkozó azonosító adatokat köteles haladéktalanul írásban bejelenteni. A bizottság mérlegelési jogkörében jogosult dönteni az azonosító adatok köréről, de csak a vagyonnyilatkozat megtételére szolgáló nyomtatványon szereplő adatkörrel kapcsolatosan kérhet azonosító adatokat.
18. Az azonosító adatokat csak a bizottság tagjai ismerhetik meg.
19. A vagyonnyilatkozatokra vonatkozó azonosító adatokat az eljárás lezárását követő 8 napon belül törölni kell. A törlésről jegyzőkönyvet kell felvenni, melyet két bizottsági tag ír alá és melyet az iratok között kell megőrizni.
20. Az ellenőrzési eljárás megismétlésének ugyanazon vagyonnyilatkozat esetében csak akkor van helye, ha az erre irányuló kezdeményezés új tényállást, illetve adatot tartalmaz. A vagyonnyilatkozattal kapcsolatos eljárásra irányuló – új tényállítás nélküli – ismételt kezdeményezést a bizottság elnöke az eljárás lefolytatása nélkül elutasítja.
21. A bizottság az eljárás lezárását követően írásban tájékoztatja a Képviselő-testületet - soron következő ülésén - a vagyonnyilatkozati eljárással kapcsolatos megállapításairól. A tájékoztatóra a Képviselő-testület zárt ülésén kerül sor.
III.
Adatvédelem
22. A polgármester, az alpolgármesterek és az képviselő vagyonnyilatkozata nyilvános.
23. A hozzátartozók vagyonnyilatkozata és az annak ellenőrzéséhez szolgáltatott azonosító adatok, valamint a polgármester, az alpolgármesterek és a képviselő vagyonnyilatkozatának ellenőrzéséhez szolgáltatott azonosító adatok nem nyilvánosak, azokba csak a bizottság tagjai tekinthetnek be, kizárólag ellenőrzés céljából.
24. A vagyonnyilatkozatokkal kapcsolatos iratokat páncélszekrényben kell őrizni és az egyéb bizottsági iratoktól elkülönítve kell tárolni.
25. A vagyonnyilatkozatokkal kapcsolatosan keletkezett iratokról külön nyilvántartást kell vezetni. A nyilvántartás tartalmazza:
25.1. a vagyonnyilatkozat-tételre kötelezett nevét,
25.2. a vagyonnyilatkozat bizottsági nyilvántartási számát,
25.3. a hozzátartozói vagyonnyilatkozatok számát,
25.4. az átadás, átvétel dátumát.
26. A hozzátartozók vagyonnyilatkozatát és az annak ellenőrzéséhez szolgáltatott azonosító adatokat tartalmazó dokumentumot, valamint a polgármester, az alpolgármesterek és a képviselő vagyonnyilatkozatának ellenőrzéséhez szolgáltatott azonosító adatokat tartalmazó dokumentumot – a velük kapcsolatos tényleges ellenőrzési cselekmények időtartalmát kivéve – zárt borítékban kell tárolni. A boríték záró címkéjét az átadó és az átvevő kézjegyével, valamint az átadás dátumával látja el oly módon, hogy a borítékot annak megsértése nélkül ne lehessen felnyitni. Betekintést követően a bizottság elnöke és egy tagja zárja le a borítékot.
27. A csatolt hozzátartozói vagyonnyilatkozatokat külön-külön, zárt borítékban kell elhelyezni. A hozzátartozói vagyonnyilatkozatba csak a vagyonnyilatkozatokat kezelő bizottság tagjai tekinthetnek be, és ők is csak ellenőrzés céljából.
28. Bárki jogosult a nyilvános vagyonnyilatkozat megtekintésére a bizottság bármelyik 2 tagjának jelenlétében előre egyeztetett időpontban.
29. A Bizottság köteles a betekintésről adattovábbítási nyilvántartást vezetni, amelynek tartalmaznia kell képviselőnként valamennyi betekintés időpontját, a jelenlévő két bizottsági tag nevét, illetve a betekintést kérő személy nevét, lakcímét és az igazoló-okmánya számát. A betekintő személy köteles személyi igazolványával vagy más okmánnyal igazolni magát, ha ennek nem tesz eleget, nem jogosult a betekintésre. Az adattovábbítási nyilvántartásba a bizottság tagjain kívül az érintett képviselő jogosult betekinteni.
30. A bizottság az ellenőrzési eljárás során az iratokba történő betekintésről betekintési lapot vezet, mely a betekintés dokumentálására szolgál. A betekintési lap tartalmazza a megtekintett vagyonnyilatkozatok bizottsági azonosító számát, a betekintés dátumát, a betekintők nevét.

5. melléklet a 15/2025. (VI. 3.) önkormányzati rendelethez
A Közösségi részvételért és városfejlesztésért felelős tanácsnok feladatköre
1. A feladatkörét képező közösségi részvételi, városfejlesztési és városüzemeltetési feladatokat a Képviselő-testület bizottsági elnökeivel egyeztetve a polgármester évente, valamint szükség szerint jelöli ki.
2. A polgármester erre vonatkozó, külön megbízása esetén kapcsolatot tart, illetve együttműködik a feladatkörét érintő illetékes hatóságokkal, cégekkel és egyéb szervezetekkel.
3. Részt vesz a feladatkörét érintő önkormányzati stratégiai döntések előkészítésében, és figyelemmel kíséri azok végrehajtását.
4. Közreműködik a közösségi részvételt, városfejlesztést, városüzemeltetést és sportkoncepciót érintő önkormányzati jogalkotásban és szabályozás kialakításában.
5. Feladatkörében eljárva együttműködik a Képviselő-testülettel és bizottságokkal, véleményt nyilváníthat az azok elé kerülő, feladatkörét érintő előterjesztésekről.
6. Véleményezi a városrészi költségvetésre beérkezett fejlesztési javaslatokat, felügyeli az aktuális feladatkörébe feladatok megvalósítását, valamint együttműködik az ebben illetékes hivatali szervezeti egységekkel.
7. Együttműködik a feladatkörébe tartozó közösségi részvételi és városfejlesztési folyamatokban, városüzemeltetési feladatokban résztvevő önkormányzati és hivatali szakemberekkel, önkormányzati cégekkel, az önkormányzat pályázati és beruházási tevékenységébe bevont partner-szervezeteivel, és bármikor írásban vagy szóban megismerheti a folyamatokban keletkező, regisztrált adatokat és egyéb információkat.
8. Feladatkörében eljárva a szükséges intézkedéseket a polgármesternél, illetékes bizottságoknál kezdeményezheti.
9. Feladatai ellátásához kapcsolódóan iratbetekintési joggal rendelkezik, melyhez a Hivataltól megfelelő szintű informatikai támogatásra jogosult.

6. melléklet a 15/2025. (VI. 3.) önkormányzati rendelethez
A Pénzügyi és Ellenőrző Bizottság feladat és hatásköre
1. Feladatköre:
	
	A

	1
	Vizsgálja a Képviselő-testületi tagok összeférhetetlenségi ügyeit.

	2
	Nyilvántartja és ellenőrzi a polgármester, az alpolgármesterek és az önkormányzati képviselők, továbbá házas- vagy élettársuk, valamint gyermekeik vagyonnyilatkozatait, és azokba ellenőrzés céljából betekinthet, valamint előkészíti a Képviselő-testület felé a vagyonnyilatkozati eljárással kapcsolatos döntéseket.

	3
	Véleményezi a Képviselő-testület elé terjesztett valamennyi előterjesztést, határozati javaslatot és rendelettervezetet és ellenőrzi a pénzügyi kihatással járó előterjesztések gazdasági megalapozottságát.

	4
	Közreműködik a Képviselő-testület rendeleteinek előkészítésében.

	5
	Ellenőrzi és vizsgálja a Képviselő-testület elé kötelezően előterjesztendő szerződéseket és vizsgálni jogosult minden egyéb megállapodást, amit az önkormányzat harmadik személlyel köt.

	6
	Figyelemmel kíséri a jegyző közreműködésével az önkormányzatot érintő peres eljárásokat. Rendszeresen nyomon követi a jelentősebb peres eljárások menetét, valamint a jogi útra terelt kintlévőségek behajtásának aktuális helyzetét.

	7
	Ellenőrzi az önkormányzatra és intézményeire vonatkozó éves költségvetési javaslat, annak módosításai és a végrehajtásról szóló beszámoló tervezetének pénzügyi megalapozottságát.

	8
	Figyelemmel kíséri a költségvetés bevételi és kiadási előirányzatainak alakulását, különös tekintettel a saját bevételekre, a vagyonváltozás alakulását, értékeli az azt előidéző okokat.

	9
	Vizsgálja az önkormányzat gazdasági szerepvállalásával, valamint az önkormányzati vagyon hasznosításával kapcsolatos előterjesztések gazdasági hatásait.

	10
	Jegyző beszámoltatása útján ellenőrzi a helyi adóztatást.

	11
	Vizsgálja a hitelfelvétel indokait és gazdasági megalapozottságát.

	12
	Véleményt nyilvánít önkéntes feladat vállalása vagy annak megszüntetése előtt.

	13
	A bizottság véleményezi az Önkormányzat által benyújtandó hazai és EU-s valamint az Önkormányzat által kiírt pályázatokat.

	14
	Véleményezi a város gazdaságának fejlesztését meghatározó programok kialakítását.

	15
	Véleményezi az Önkormányzat tulajdonában álló gazdasági társaságok éves üzleti tervét és beszámolóját.

	16
	Véleményezi, beszámoltatja és ellenőrzi az önkormányzati érdekeltségű vállalkozások gazdálkodását, javaslatot tesz a szükséges intézkedések megtételére.

	17
	A Szentendrei Rendészeti Igazgatóság tájékoztatja a parkolási tevékenységről és bevételek alakulásáról


2. A Képviselő-testület által a bizottságra átruházott hatáskörök:
	
	A

	1
	Dönt a Szentendréért Közalapítvány éves beszámolójának tudomásul vételéről.

	2
	Dönt a hivatali ügyintézésről, a törvényesség helyzetéről, az ügyfélfogadás tapasztalatairól, ügyfélfogadással kapcsolatos új célkitűzésekről szóló beszámoló elfogadásáról.

	3
	Beszámoltatja a temető üzemeltetőjét évenként az üzemeltetési tevékenységről.

	4
	Jóváhagyja az önkormányzat tulajdonában álló, 0 Ft könyv szerinti értéken nyilvántartott részesedések, üzletrészek nyilvántartásból történő kivezetését.

	5
	Jóváhagyja az önkormányzati fenntartású intézmények által kötendő munkamegosztási megállapodásokat.

	6
	Dönt a behajthatatlan követelések mérsékléséről, elengedéséről 500 ezer forint összegű egyedi értékhatárig.

	7
	Gyakorolja Szentendre Város Önkormányzatának a mindenkor hatályos költségvetési rendeletében rá átruházott hatásköröket.

	8
	Gyakorolja az önkormányzat vagyonáról és az önkormányzati vagyon feletti tulajdonosi jogok gyakorlásáról szóló önkormányzati rendeletben a bizottságra átruházott hatásköröket.

	9
	Gyakorolja a Szentendre Város Önkormányzat és a Szentendrei Közös Önkormányzati Hivatal Közbeszerzési Szabályzata által a bizottságra átruházott hatásköröket.



7. melléklet a 15/2025. (VI. 3.) önkormányzati rendelethez
A Városfejlesztési, Városüzemeltetési és Környezetvédelmi Bizottság feladat és hatásköre
1. Feladatköre
	
	A

	1
	Feladatkörében közreműködik a városfejlesztéssel, városrendezéssel, üzemeltetéssel és vagyongazdálkodással kapcsolatos feladattervek összeállításában, beruházási, felújítási feladat előkészítésében és végrehajtásában.

	2
	Véleményezi a településfejlesztési koncepciót, az integrált településfejlesztési stratégiát, illetve az egyéb településrendezési eszközöket.

	3
	Véleményezi a város közlekedési, parkolási koncepcióját.

	4
	A városban lévő építési és felújítási munkákkal kapcsolatos ideiglenes közlekedési rendet véleményezi, valamint rendszeresen figyelemmel kíséri a városi közlekedéssel kapcsolatos építési és felújítási munkákat.

	5
	Közreműködik a környezetvédelemhez, természetvédelemhez, hulladékgazdálkodáshoz, város-, és műemlékvédelemhez kapcsolódó helyi rendelettervezetek, határozati javaslatok kialakításában, és azokat döntésre a testület elé terjeszti.

	6
	Véleményezi a város környezetvédelmi programját, környezet-egészségügyi és környezetnevelési feladatokkal kiegészíti, közreműködik a program időarányos beszámolójának, illetve feladattervének összeállításában, és azokat elfogadásra a Képviselő-testület elé terjeszti.

	7
	Javaslatot tesz a helyi jelentőségű természeti, építészeti, városképi értékek védetté nyilvánítására és megszüntetésére.

	8
	Figyelemmel kíséri a helyi jelentőségű természeti, építészeti, városképi értékek megóvását, megőrzését, javaslatot tesz azok fenntartására, helyreállítására, valamint ezek támogatására.

	9
	Véleményezi a védett természeti területen a védelmet érintő beavatkozást.

	10
	Véleményezi az idegenforgalom fejlesztéséről szóló koncepciókat, javaslatot tesz azok megvalósítására.

	11
	Figyelemmel kíséri, véleményezi, és javaslataival elősegíti a városüzemeltetéshez kapcsolódó növényvédelmi, parkosítási és állategészségügyi önkormányzati feladatok ellátását.

	12
	Javaslatot tesz a város tulajdonában, használatában lévő külterületi mezőgazdasági földek hasznosítási módjára.

	13
	Együttműködik a városban működő különböző környezetvédelmi, természet-, és állatvédelmi egyesületekkel, csoportokkal, illetve a városfejlesztéssel összefüggésben az érintett civil szervezetekkel.

	14
	Javaslatokat tesz a polgármester útján a rendészeti szerveknek a közrendi és közbiztonsági feladatok hatékonyabb ellátására.

	15
	Részt vesz a Városi Rendőrkapitánysággal, a Honvédség helyi szervezeteivel és a Polgárőrséggel való együttműködés kialakításában.


2. A Képviselő-testület által a bizottságra átruházott hatáskörök
	
	A

	1
	Pályázatot ír ki és dönt, illetve egyedi igények benyújtása esetén dönt a költségvetési rendeletben biztosított Környezetvédelmi Alap felhasználhatóságáról, ellenőrzi azok felhasználását, kimutatást vezet róla és legalább egyszer, évente beszámol a Képviselő-testületnek.

	2
	Előterjesztést készít a Képviselő-testület elé az építészeti és természeti értékek helyi védelméről szóló önkormányzati rendelet alapján a helyi védelemben való részesítésről, illetve annak megszüntetéséről.

	3
	Dönt a védett építmény használati módjának megváltoztatásáról.

	4
	Meghatározza a város köztisztaságáról szóló önkormányzati rendelet szerinti, a köztisztasági közszolgáltatás ellátására megkötendő szerződés magasabb szintű jogszabályban meghatározott tartalmi elemein túli további szakmai feltételeit.

	5
	Dönt a helyi közutak közútkezelői és ezekhez kapcsolódó felügyeleti ügyeiben, amennyiben azok nem tartoznak más szerv hatáskörébe, így különösen – ha jogszabály másként nem rendelkezik – kialakítja a közút forgalmi rendjét, továbbá a forgalmi körülmények, vagy baleseti helyzet jelentősebb változása esetén, de legalább ötévente a forgalmi rendet felülvizsgálja, szükség esetén módosítja.

	6
	Dönt időszaki vásárok megtartásáról, asztalok kihelyezéséről.

	7
	Évente beszámoltatja a közút és a közterület kezelőjét a kiadott hozzájárulásokról, megkötött igénybevételi megállapodásokról, valamint a beszedett igénybevételi- és pótdíjakról.

	8
	Gyakorolja a közterület-használat rendjének szabályozásáról szóló önkormányzati rendeletben a bizottságra átruházott hatásköröket.

	9
	Véleményezi a szomszédos települések településrendezési terveit.

	10
	Dönt az Európai Mobilitási Héthez történő csatlakozásról és az Európai Autómentes Nap Szentendrén történő megszervezéséről, valamint mindezek anyagi feltételeinek biztosításáról.

	11
	Gyakorolja az önkormányzat vagyonáról és az önkormányzati vagyon feletti tulajdonosi jogok gyakorlásáról szóló önkormányzati rendeletben a bizottságra átruházott hatásköröket.

	12
	Dönt vagy véleményt alkot az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló önkormányzati rendeletben a bizottságra átruházott hatáskörökben.

	15
	Elfogadja a Szentendrei Rendészeti Igazgatóság szervezeti és működési szabályzatát

	16
	Elfogadja a Polgárőrség beszámolóját a városban végzett munkájáról.

	17
	Elfogadja Szentendrei Rendészeti Igazgatóság éves munkájáról szóló beszámolóját.

	18
	Elfogadja a tűzoltó parancsnok vagy kijelölt helyettese éves beszámolóját Szentendre Városának tűzvédelmi helyzetéről, a tűzvédelem érdekében tett intézkedésekről és az azzal kapcsolatos feladatokról.



8. melléklet a 15/2025. (VI. 3.) önkormányzati rendelethez
A Kulturális, Jóléti és Közösségi ügyek Bizottság feladat és hatásköre
1. Feladatköre:
	
	A

	1
	Véleményezi a kulturális, közművelődési, köznevelési, jóléti, szociális, egészségügyi, családvédelmi, sport, turisztikai, civil, ifjúsági és közösségi ügyekkel összefüggő koncepciókat, előterjesztéseket.

	2
	Véleményezi a feladatkörébe tartozó intézmények éves költségvetés tervezetét.

	3
	Véleményezi a feladatkörébe tartozó intézmények alapítására, fejlesztésére, tevékenységi körének változására, megszüntetésére irányuló előterjesztéseket.

	4
	Szakterületén véleményezi a Képviselő-testület hatáskörébe tartozó intézményvezetői kinevezéssel, felmentéssel kapcsolatos előterjesztéseket.

	5
	Véleményezi a testvérvárosi kapcsolatok, kulturális rendezvények szervezését.

	6
	Véleményezi a hatáskörébe tartozó intézmények középtávú és éves szakmai terveit és ezek teljesítéséről szóló beszámolóit.

	7
	A közművelődési feladatok gyakorlati végrehajtása során kapcsolatot tart és igény szerint együttműködik a nem önkormányzati fenntartású intézményekkel, egyházakkal, valamint szakmai szervezetekkel.

	8
	A polgármester felkérése alapján feladatkörét érintően részt vesz a költségvetési támogatás felhasználását célzó ellenőrzésekben.

	9
	Véleményezi a feladatkörébe tartozó önkormányzati rendeletek, Képviselő-testületi határozatok tervezeteit.

	10
	Véleményezi a városi díjak odaítéléséről szóló előterjesztést.

	11
	Véleményezi az önkormányzat támogatásával megjelenő Szentendre és Vidéke című lappal kapcsolatos előterjesztéseket.

	12
	Véleményezi a közművelődési megállapodás alapján feladatot ellátó szervezet tevékenységét.

	13
	Javaslatot tesz a városban felállítandó köztéri műalkotásokról.

	14
	Kapcsolatot tart a Nemzetközi Kapcsolatok Egyesületével.

	15
	Figyelemmel kíséri a szakterületéhez tartozó intézkedéseinek gyakorlati végrehajtását és ezen feladatokra fordítható költségvetési pénzeszközök célirányos felhasználását.

	16
	Kapcsolatot tart a városban működő civil szervezetekkel.

	17
	Kapcsolatot tart fenn és együttműködik a városban élő nemzetiség közösségekkel.

	18
	Kapcsolatot tart, véleményét kikéri, és igény szerint együttműködik a Kábítószerügyi Egyeztető Fórummal.

	19
	Véleményezi a nemzetiségi ügyekkel kapcsolatos előterjesztéseket, rendelettervezeteket, határozati javaslatokat.

	20
	Véleményezi az önkormányzat által fenntartott nevelési intézmények pedagógiai programját.

	21
	A köznevelési feladatok gyakorlati végrehajtása során kapcsolatot tart és igény szerint együttműködik a nem önkormányzati fenntartású intézményekkel, egyházakkal és szakmai szervezetekkel.

	22
	Az ifjúsági feladatok gyakorlati végrehajtása során kapcsolatot tart és igény szerint együttműködik a városi ifjúsági képviseleti szervekkel, a nem önkormányzati fenntartású intézményekkel, egyházakkal, valamint szakmai szervezetekkel.

	23
	Figyelemmel kíséri a megyei hatáskörrel rendelkező nevelési tanácsadással foglalkozó intézmény működését.

	24
	Előzetesen véleményezi a Klebelsberg Központ által fenntartott és az önkormányzat által működtetett köznevelési intézmény vezetőjének megbízását és megbízásának visszavonását.

	25
	A bizottság az óvodavezető, az iskolaigazgatók, fejlesztő pedagógusok, nevelési tanácsadó és logopédusok részvételével szakmai megbeszélést tart.

	26
	Figyelemmel kíséri a hajléktalanokkal kapcsolatos feladatok ellátását.

	27
	Véleményezi az egészségügyi alapellátást, valamint a városban működő egészségügyi intézményeket érintő Képviselő-testületi döntéseket, ellenőrzi a Képviselő-testület egészségügyet érintő döntéseinek végrehajtását.

	28
	Figyelemmel kíséri az egészségügyi ellátás személyi feltételeit, az orvosi műszerezettség színvonalát, szükség esetén fejlesztési javaslatot tesz.

	29
	Közreműködik a sportrendezvények – különösen a város sportélete, iskolai és tömegsportja - szervezésében.

	30
	A sport feladatok gyakorlati végrehajtása során kapcsolatot tart és igény szerint együttműködik a nem önkormányzati fenntartású intézményekkel, egyházakkal, valamint szakmai szervezetekkel.

	31
	Figyelemmel kíséri a nappali ellátás és támogató szolgáltatás, az utcai szociális munka, valamint a jelzőrendszeres házi segítségnyújtás feladatainak ellátását.

	32
	Véleményezi 1.500.000 Ft értékhatárig a lakásbérleti díj hátralékok részletekben való megfizetéséről szóló előterjesztéseket.


2. A Képviselő-testület által a bizottságra átruházott hatáskörök:
	
	A

	1
	Jóváhagyja a feladatköréhez tartozó intézmények szervezeti és működési szabályzatát, munkatervét, szakmai programját.

	2
	Elfogadja a feladatköréhez tartozó intézmények éves tevékenységéről szóló beszámolókat.

	3
	Dönt a Város költségvetéséről szóló mindenkor hatályos helyi rendelet „Pénzeszköz átadások” című mellékletében meghatározott „Célfeladatok” közül a „Kultúra” címszóhoz tartozó előirányzatok felhasználásáról és ellenőrzi a támogatás felhasználását.

	4
	Dönt a Város költségvetéséről szóló mindenkor hatályos helyi rendelet „Pénzeszköz átadások” című mellékletében meghatározott „Célfeladatok” közül az „Oktatás” címszóhoz tartozó előirányzatok felhasználásáról és ellenőrzi a támogatás felhasználását.

	5
	Dönt a Város költségvetéséről szóló mindenkor hatályos helyi rendelet „Pénzeszköz átadások” című mellékletében meghatározott „Célfeladatok” közül az „Ifjúság” címszóhoz tartozó előirányzatok felhasználásáról és ellenőrzi a támogatás felhasználását.

	6
	Dönt a Város költségvetéséről szóló mindenkor hatályos helyi rendelet „Pénzeszköz átadások” című mellékletében meghatározott „Célfeladatok” közül az „Egészségügy” „Szociális ellátás” címszóhoz tartozó előirányzatok felhasználásáról és ellenőrzi a támogatás felhasználását.

	7
	Dönt a Város költségvetéséről szóló mindenkor hatályos helyi rendelet „Pénzeszköz átadások” című mellékletében meghatározott a „városi sportrendezvények támogatása” címszóhoz tartozó előirányzatról.

	8
	Elfogadja a nemzetközi kapcsolatok éves beszámolóját és a következő évi külügyi tervet a polgármester javaslata alapján.

	9
	Elfogadja az önkormányzat szervezeti és működési szabályzatában meghatározott nemzeti és hagyományos városi ünnepek, rendezvények programját.

	10
	Dönt az önkormányzat költségvetésben elfogadott, a bizottság ügykörébe tartozó költségvetési források felhasználásáról.

	11
	Dönt a közművelődésről szóló önkormányzati rendeletben a bizottságra átruházott hatáskörökben.

	12
	Dönt a Szentendre Szabadtéri Néprajzi Múzeum Közalapítvány éves beszámolójának tudomásul vételéről.

	13
	Jóváhagyja a Ferenczy Múzeumi Centrum és a Hamvas Béla Pest Megyei Könyvtár küldetésnyilatkozatát.

	14
	Különös méltánylást érdemlő esetben dönt a belvárosban történő filmforgatás jóváhagyásáról, amennyiben az közterület kizárólagos használatú lezárásával jár.

	15
	Meghatározza nevelési intézményekben a beiratkozások időpontját a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 20. §-a alapján.

	16
	Jóváhagyja az önkormányzat által fenntartott köznevelési intézmények házirendjét, és szervezeti és működési szabályzatukat.

	17
	Kiírja Talentum Ösztöndíj pályázatot és dönt annak odaítéléséről.

	18
	Dönt a maximált létszám túllépésének engedélyezéséről az óvodák tekintetében.

	19
	Dönt a köznevelési intézmények Intézményi Tanácsába delegálandó személyekről.

	20
	Megállapítja a bizottság munkáját segítő Kulturális Munkacsoport feladatkörét.

	21
	Dönt vagy véleményt alkot az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló önkormányzati rendeletben meghatározott, a bizottságra átruházott hatáskörök tekintetében.

	22
	Dönt a BURSA HUNGARICA Ösztöndíj odaítéléséről.

	23
	A fenntartó Önkormányzat nevében dönt Szentendre Város Egészségügyi Intézményei (SZEI) az Nemzeti Egészségbiztosítási Alapkezelővel megkötött szerződésben foglalt kapacitás bővítéséről, módosításáról, a kapacitás lekötés módosításáról, a normatíván belüli kihasználatlan óraszámok átcsoportosításról. A bizottság dönt a térítési díj ellenében igénybe vehető egyes egészségügyi szolgáltatások térítési díjáról.

	24
	Elfogadja Szentendre Város Sportkoncepciójában megfogalmazott feladatok teljesítéséről szóló beszámolót.

	25
	Dönt a Szentendrei Járási Hivatal Népegészségügyi Osztálya által a szentendrei járás lakosságának egészségi állapotáról szóló beszámolóján elfogadásáról.

	26
	Dönt Szentendre Város Önkormányzatának (a gyermekek védelméről és a gyámügyi igazgatásról szóló törvény előírása alapján készített) gyermekjóléti és gyermekvédelmi feladatainak ellátásáról szóló beszámoló elfogadásáról.

	27
	Dönt az Egészséges Városért Közalapítvány éves beszámolójának tudomásul vételéről.

	28
	Dönt a szociális és gyermekvédelmi intézmények beszámolójának jóváhagyásáról és a szakmai munka értékeléséről.

	29
	Meghirdeti a Jó tanuló, jó sportoló mozgalmat, és dönt a cím odaítéléséről.



9. melléklet a 15/2025. (VI. 3.) önkormányzati rendelethez
A Képviselő-testület által a polgármesterre átruházott hatáskörök
1. Gyakorolja a Város tárgyévi költségvetéséről szóló önkormányzati rendeletben a polgármesterre átruházott hatásköröket.
2. Gyakorolja a pénzbeli és természetbeni szociális és gyermekvédelmi ellátásokról szóló önkormányzati rendeletben a polgármesterre átruházott hatásköröket.
3. Gyakorolja az önkormányzat vagyonáról és az önkormányzati vagyon feletti tulajdonosi jogok gyakorlásáról szóló önkormányzati rendeletben a polgármesterre átruházott hatásköröket.
4. Gyakorolja az önkormányzat tulajdonában álló lakások és nem lakás céljára szolgáló helyiségek bérletéről valamint elidegenítésükről szóló önkormányzati rendeletben a polgármesterre átruházott hatásköröket.
5. Gyakorolja a város forgalmi és parkolási rendjéről és a parkolási díjakról, a védett és korlátozott övezetekbe történő behajtás rendjéről szóló önkormányzati rendeletben a polgármesterre átruházott hatásköröket.
6. Gyakorolja a közterület-használat rendjének szabályozásáról szóló önkormányzati rendeletben a polgármesterre átruházott hatásköröket.
7. Gyakorolja temetőkről és a temetkezésről szóló önkormányzati rendeletben a polgármesterre átruházott hatásköröket.
8. Gyakorolja a város címerének és zászlajának valamint a jelképek és „Szentendre” név használatának engedélyezéséről szóló önkormányzati rendeletben a polgármesterre átruházott hatásköröket.
9. Gyakorolja az önkormányzat és a lakosság együttműködésében megvalósuló, ivóvíz, szennyvíz, és csapadékvíz elvezetést szolgáló közmű építésekről, és a kapcsolódó hozzájárulásokról szóló önkormányzati rendeletben rá átruházott hatásköröket.
10. Gyakorolja minden egyéb, a fentiekben külön nem nevesített, hatályos önkormányzati rendeletben rögzített, a polgármesterre átruházott hatásköröket.
11. Dönt minden olyan önkormányzatot érintő pályázatról, mely legfeljebb bruttó 10 millió Ft önrészt igényel, mely döntéséről a Képviselő-testületet a következő rendes ülésén tájékoztatja.
12. Megadja a tulajdonosi hozzájárulást az Önkormányzat költségvetési szervei, valamint a többségi vagy kizárólagos önkormányzati tulajdonú gazdasági társaságai részére abban az esetben, ha azok kizárólag az ingatlan értékét növelő pályázaton kívánnak indulni.
13. Jóváhagyja Szentendre Város Egészségügyi Intézményei és az egészségbiztosító között a szakellátások finanszírozása céljából megkötött finanszírozási szerződés módosítását, felmondását.
14. Az illetékes szakbizottság előzetes véleményét is figyelembe véve véleményezi a Klebelsberg Intézményfenntartó Központ által fenntartott és az önkormányzat által működtetett köznevelési intézmény vezetőjének megbízását és megbízásának visszavonását.
15. a) Dönt az alábbi közúti jelzőtáblák kihelyezéséről és a hozzájuk kapcsolódó útburkolati jelek felfestéséről:	 
aa) útvonaltípust jelző táblák: főútvonal, főútvonal vége, főútvonal vonalvezetését jelző kiegészítő tábla, valamint főútvonal és főútvonal végét jelző tábla előjelzésére szolgáló tábla	 
ab) elsőbbséget szabályozó jelzőtáblák,	 
ac) utasítást adó jelzőtáblák: kötelező haladási irány, kötelező haladási irány táblát kiegészítő, kerékpárt vagy nyilat mutató tábla; kikerülési irány, körfogalom	 
ad) tilalmi jelzőtáblák: jobbra bekanyarodni tilos, balra bekanyarodni tilos, megfordulni tilos, sebességkorlátozás, legkisebb követési távolság, előzni tilos, magasságkorlátozás, súlykorlátozás, tengely-terhelés korlátozás, mindkét irányból behajtani tilos, gépjárművel, mezőgazdasági vontatóval és lassú járművel behajtani tilos, motorkerékpárral behajtani tilos, autóbusszal behajtani tilos, tehergépkocsival behajtani tilos, mezőgazdasági vontatóval behajtani tilos, járműszerelvénnyel behajtani tilos, segédmotoros kerékpárral behajtani tilos.
a) Dönt olyan közúti jelzőtáblák pótlásáról, amelyek a közlekedés biztonságát szolgálják, azonban a fennálló forgalmi rendet nem módosítják.
b) Dönt az építkezésekhez, rendezvényekhez kapcsolódó ideiglenes forgalmi rend bevezetéséről, és gondoskodik az ehhez kapcsolódó forgalomtechnikai intézkedések megtételéről.
c) Dönt a forgalombiztonsági tükör kihelyezéséről.
d) Dönt az utak forgalomszabályozásáról és a közúti jelzések elhelyezéséről szóló 20/1984. (XII.21.) KM rendelet 2. § (5) bekezdése szerinti egyéb gyalogos biztonsági berendezések létesítéséről és fenntartásáról.
e) Dönt a közlekedés biztonságát szolgáló útburkolati jelek felfestéséről, így különösen várakozóhely, járműforgalom elől elzárt terület.
16. Megköti „a nem lakossági ivóvíz-szolgáltatásra és a közműves szennyvízelvezetési és –tisztítási szolgáltatásra” vonatkozó közszolgáltatási szerződéseket.
17. Gyakorolja a Szentendre Város Önkormányzat és a Szentendrei Közös Önkormányzati Hivatal Közbeszerzési Szabályzata, valamint a Szentendre Város Önkormányzat és a Szentendrei Közös Önkormányzati Hivatal Beszerzési Szabályzata által a polgármesterre átruházott hatásköröket.
18. Gyakorolja a gépjármű-elhelyezési kötelezettség megváltásáról szóló önkormányzati rendelet által a polgármesterre átruházott hatásköröket.
19. Gyakorolja a településkép védelméről szóló rendeletben a polgármesterre átruházott hatásköröket.
20. Gyakorolja az államháztartáson kívüli forrás átvételéről és az önkormányzat által államháztartáson kívülre nyújtott támogatásokról szóló önkormányzati rendeletben a polgármesterre átruházott hatásköröket.
21. Gyakorolja a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló Korm. rendelet alapján a rendeltetésváltozást követően az önkormányzat által kiadandó hatósági bizonyítvánnyal kapcsolatos hatásköröket

10. melléklet a 15/2025. (VI. 3.) önkormányzati rendelethez
A Képviselő-testület által a jegyzőre átruházott hatáskörök
1. Gyakorolja a közösségi együttélés alapvető szabályairól és elmulasztásának jogkövetkezményeiről szóló rendeletben a jegyzőre átruházott hatáskört.
2. Gyakorolja a Szentendre Város Szentendre Város zöldfelületeinek használatáról és a természeti értékek helyi védelméről szóló rendeletben a jegyzőre átruházott hatáskört.
3. Gyakorolja a Szentendre Város Önkormányzat és a Szentendrei Közös Önkormányzati Hivatal Közbeszerzési Szabályzata, valamint a Szentendre Város Önkormányzat és a Szentendrei Közös Önkormányzati Hivatal Beszerzési Szabályzata által a jegyzőre átruházott hatáskört.
4. Gyakorolja az önkormányzat mindenkor hatályos állattartási rendeletében rá átruházott hatásköröket.
5. Gyakorolja a zaj elleni védelem helyi szabályozásáról szóló önkormányzati rendeletben rá átruházott hatásköröket.

11. melléklet a 15/2025. (VI. 3.) önkormányzati rendelethez
A Szentendrei Közös Önkormányzati Hivatal munkarendje, valamint ügyfélfogadási rendje
1. A Hivatal munkarendje:
	Hétfő
	8.00 – 17.30 óra

	Kedd
	8.00 – 16.30 óra

	Szerda
	8.00 – 16.30 óra

	Csütörtök
	8.00 – 16.30 óra

	Péntek
	8.00 – 13.00 óra


2. A Hivatal általános ügyfélfogadási rendje:
	Hétfő
	13.00 – 17.00 óra

	Kedd
	nincs ügyfélfogadás

	Szerda
	9.00 – 12.00 óra
13.00 – 16.00 óra

	Csütörtök
	nincs ügyfélfogadás

	Péntek
	nincs ügyfélfogadás


3. A Városi ügyfélszolgálat (Dunakorzó 25.) ügyfélfogadási rendje:
	Hétfő
	8.00-20.00

	Kedd
	8.00-16.00

	Szerda
	8.00-16.00

	Csütörtök
	8.00-16.00

	Péntek
	8.00-12.00



12. melléklet a 15/2025. (VI. 3.) önkormányzati rendelethez
A Képviselő-testület bizottságainak tagjai és elnökei
1. Pénzügyi és Ellenőrző Bizottság
	Elnök:
	Herczeg Gábor

	Tagok:
	Dr. Gondos Gabriella

	
	Drávucz Zsolt

	
	Varga Csaba

	
	Kun Csaba

	
	Balázsfalvi Balázs


2. Városfejlesztési, Városüzemeltetési és Környezetvédelmi Bizottság
	Elnök:
	Drávucz Zsolt

	Tagok:
	Pilis Dániel

	
	Bíró Barna

	
	Király Miklós

	
	Weszelits András

	
	dr. Filó András


3. Kulturális, Jóléti és Közösségi ügyek Bizottság
	Elnök:
	Varga Csaba

	Tagok:
	Király Miklós

	
	Herczeg Gábor

	
	Bíró Barna

	
	Zakar Ágnes

	
	Petricskó Zoltán



13. melléklet a 15/2025. (VI. 3.) önkormányzati rendelethez
A Családvédelmi Munkacsoport
	Elnök
	Both Piroska

	Tagok:
	Bethlen Béláné

	
	Kovács Miklósné

	
	Merganz Jánosné

Részletes indokolás
Az 1–4. §-hoz 
A rendelet I. fejezete 1-4. §-a tartalmazza az önkormányzat alapadatait, jelképeit, a hivatalos bélyegzők adattartalmát, valamint a városi ünnepeket, nemzetközi kapcsolatait.
Az 5. §-hoz 
A rendelet 5. §-a tartalmazza az önkormányzat feladatait, és a feladatellátás módját. Itt kerül szabályozásra a korábbiakhoz hasonlóan az önként vállalt feladatokra vonatkozó rendelkezések, ennek listája a rendelet 3. mellékleteként beépítésre került az SZMSZ-be.
A 6–11. §-hoz 
A rendelet II. fejezet ezen szakaszai a képviselő-testületre tagjaira, képviselőcsoportokra, a képviselőre és a tanácsnokra vonatkozó rendelkezéseket tartalmazza. Itt került rögzítésre, hogy a képviselő-testület a megválasztott önkormányzati képviselőkből és a polgármesterből áll, valamint a képviselőcsoport létrehozásának feltételei. A 8. § tartalmazza a képviselőre vonatkozó azon rendelkezéseket, amelyet az Mötv. nem szabályoz, így többek közt a távollétre vonatkozó szabályokat, a tiszteletdíj csökkentésének feltételét, érintettség jelzésének és a döntésből történő kizárás szabályait. A 11. § a tanácsnokra vonatkozó általános rendelkezéseket szabályozza, a közösségi részvételért és városfejlesztésért felelős tanácsnok feladatkörét az 5. melléklet tartalmazza.
A 12. §-hoz és a 13. §-hoz 
A képviselő-testület működésén belül ezek a szakaszok az ülések évenkénti számáról, a rendes és rendkívüli ülések esetköréről, a képviselő-testület munkatervéről rendelkeznek. A továbbiakban is tárgyévet megelőző év december 30-áig kell a munkatervet a Képviselő-testület elé terjeszteni és meghatározott és az összeállításához kötelező javaslatot kérni az itt felsorolt személyektől.
 
A 14–18. §-hoz 
A képviselő-testületi ülések összehívásának rendjét, a meghívó és az ülések anyagainak kiküldését, meghívandók körét szabályozza. A képviselő-testület alakuló, rendes és rendkívüli ülést tart. Az alakuló ülés összehívására vonatkozó szabályokat az Mötv. tartalmazza, így azok az SZMSZ-ben nem kerültek rögzítésre. Itt kerülnek szabályozásra a rendes és a rendkívüli ülés összehívására vonatkozó rendelkezések. Tekintettel arra, hogy az Mötv. meghatározza, hogy az ülést tizenöt napon belüli időpontra össze kell hívni a települési képviselők egynegyedének, a képviselő-testület bizottságának, valamint a kormányhivatal vezetőjének a testületi ülés összehívásának indokát tartalmazó indítványára, ezért ez a rendelkezés az SZMSZ-ben nem került rögzítésre.
 
A 19–21. §-hoz 
A rendelet az előterjesztésekre, sürgősségi indítványra és módosító javaslatra vonatkozó szabályokat tartalmazza.
 
A 22. §-hoz 
A rendelet e szakaszában a rendeletek társadalmi egyeztetésére vonatkozó rendelkezések kerülnek rögzítésre.
A 23–25. §-hoz 
A napirendre vonatkozó javaslattétel, napirend sorrendjének meghatározása és a napirendről szóló döntés meghozatalának és az elnapolás szabályai kerültek rögzítésre ezekben a szakaszokban.
A 26. §-hoz és a 27. §-hoz 
A rendelet ezen szakaszai az ülés vezetésére vonatkozó szabályokat tartalmazzák. A korábbi szabályozáshoz képest változást jelent, hogy az átruházott hatáskörben tett intézkedésekről a képviselő-testület részére tájékoztató készül, és nem beszámoló, így annak elfogadásáról nem szavaz a testület, mivel azt a testület nem bírálhatja felül. A rendelet 27. §-a hozzászólások rendjét tartalmazza. Adott napirendi pont vitája során 2 alkalommal 5 perc időtartam szólhat hozzá a képviselő. Ezek a korlátok a polgármesterre és az előterjesztőre nem vonatkoznak. Több előterjesztésre jogosult együttes előterjesztése esetén, az előterjesztők által az előterjesztésben megjelölt előterjesztőt illeti meg a korlátozás nélküli hozzászólás lehetősége.
A 28. §-hoz 
Ez a szakasz az eddigi szabályozással egyezően az ügyrendi javaslatra vonatkozó szabályokat tartalmazza.
A 29. §-hoz és a 30. §-hoz 
A szakasz az interpellációra és kérdésre vonatkozó szabályokat tartalmazza, melyeket a javaslat szerint egységesen a testületi ülést megelőző harmadik napon 12 óráig lehet benyújtani. A kérdésre adott válasz esetében is javasolt azt a lehetőséget rögzíteni, ami az interpelláció esetén eddig is adott, vagyis, ha a kérdés a címzett részéről a képviselő-testületi ülésen nem válaszolható meg, akkor a címzett az ülést követő 15 napon belül írásban köteles választ adni az interpellálónak vagy kérdezőnek. A polgármester gondoskodik az írásban adott válasznak a képviselő-testület tagjai részére való eljuttatásáról.
A 31–34. §-hoz 
Ezen szakaszok a határozathozatal és szavazás rendjére vonatkozó szabályokat tartalmazzák. Részletesen rögzítésre kerül a személyi kérdés, így különösen választás, kinevezés, intézményvezetői megbízás, kitüntető díj adományozása esetén a szavazás lebonyolításának módja, a titkos szavazás, valamint a név szerinti szavazás lebonyolításának módja.
A 35. §-hoz 
A rendelet 35. §-a azon ügyek felsorolását tartalmazza, amelyekben egyszerű, illetve minősített többségű döntéshozatal szükséges, mely az Mötv. rendelkezéseinek figyelembevételével került meghatározásra.
A 36. §-hoz és a 37. §-hoz 
Az ülés vezetőjének feladatait és jogköreit tartalmazó rendelkezések és a rendfenntartást szabályozza, mely szerint a polgármester rendfenntartásra vonatkozó intézkedése az ülés minden résztvevőjére, így a tanácskozási joggal meghívott személyekre is vonatkozik. A képviselő tiltakozhat a rendreutasítás ellen, ebben az esetben a testület minősített többséggel szavaz. A tanácskozás rendjének hallgatóság részéről történő megzavarása esetén a polgármester rendre utasíthatja a rendzavarót, ismétlődő rendzavarás esetén az érintettet a képviselő-testület ülésének elhagyására is kötelezheti. Amennyiben a rendreutasított önkormányzati képviselő a rendreutasítás ellenére a rendzavarást nem hagyja abba, vagy akár a tanácskozási joggal rendelkezők, akár a hallgatóság részéről olyan súlyú rendzavarás történik, amely a tanácskozás folyatatását lehetetlenné tenné a polgármester az ülést félbeszakíthatja. Abban az esetben pedig, ha az ülés a rendzavarás miatt nem folytatható, a polgármester az ülést elnapolhatja.
A 38. §-hoz 
A rendelet 38. §-a a széksértés szabályait tartalmazza, pontokba szedve átlátható módon tartalmazza a széksértés megvalósításának eseteit. A széksértés megállapítását a képviselő-testület bármely tagja kezdeményezheti.
A 39–41. §-hoz 
A képviselő-testület döntéseire vonatkozó szabályozást rögzíti. A testület rendeletet alkot vagy határozatot hoz. Az Mötv. értelmében a határozat lehet egyedi és a normatív határozat. Szabályozza továbbá a határozatok jelölésének módját, a végrehajtásért felelős személyek körét. Felhatalmazást kap a polgármester és a jegyző, hogy a végrehajtás részletszabályait utasításban rendezze.
A 42. §-hoz 
A rendelet ezen szakasza a képviselő-testületi ülés jegyzőkönyvére és annak mellékleteire vonatkozó rendelkezéseket tartalmazza.
A 43. §-hoz és a 44. §-hoz 
A képviselő-testületi ülések nyilvánosságra és a zárt ülésre vonatkozó részletszabályokat rendezik ezek a szakaszok.
A 45–49. §-hoz 
Lakossággal való kapcsolattartás formái, azaz a közmeghallgatást, lakossági fórumot, a képviselő és lakosság kapcsolattartását és a társadalmi egyeztetés szabályait rendezik ezek a szakaszok.
Az 50. §-hoz 
A képviselő-testület legfőbb szervként történő eljárása esetén a Polgári Törvénykönyv szabályainak alkalmazását írja elő ez a szakasz az adott tárgyalására és eljárásra.
Az 51–56. §-hoz 
A képviselő-testület bizottságainak létrehozásáról rendelkezik és meghatározza az egyes bizottságok tagjainak a számát. Továbbá rendelkezik a bizottságok működésére vonatkozó szabályokról az Mötv.-vel összhangban és meghatározza a bizottságok általános feladatait. Az egyes bizottságok feladat- és hatásköreit önálló mellékletek tartalmazzák (6-8. melléklet). Itt kerül rögzítésre, hogy a képviselő-testület Családvédelmi Munkacsoportot hoz létre, és annak milyen feladatai vannak. A munkacsoport tagjait a 13. melléklet nevesíti.
Az 57–59. §-hoz 
A rendelet ezen szakaszai a polgármesterre és az alpolgármesterre vonatkozó szabályokat tartalmazzák. Az Mötv. részletes szabályokat tartalmaz ezen tisztségviselőkre vonatkozóan, ezért csak az ott nem szabályozottakat rendezik ezek a szakaszok. A polgármesterre átruházott hatásköröket a rendelet 9. melléklete tartalmazza.
A 60. §-hoz és a 61. §-hoz 
A rendelet ezen szakaszai a jegyző és aljegyző vonatkozásában tartalmaznak rendelkezéseket. Az önkormányzati törvény és más jogszabályok a polgármester és a jegyző feladatait konkrétan megállapítják, a szabályozás ezzel koherens módon került megalkotásra. A jegyzőre átruházott hatásköröket a 10. melléklet tartalmazza.
A 62. §-hoz 
A rendelet e szakasza a képviselő-testület hivatalára vonatkozó rendelkezéseket tartalmazza. A hivatal szervezeti felépítéséről a képviselő-testület határozattal dönt, az SZMSZ-ben nem kerül rögzítésre, az esetleges javasol módosítást, így azt a korábbi szervezeti és működési szabályzattal azonosan tartalmazza a rendelet-tervezet. Hivatal munkarendjét, valamint ügyfélfogadási rendjét a 11. melléklet tartalmazza.
A 63. §-hoz 
Általános rendelkezést tartalmaz az önkormányzat érdekképviseleti szövetségben való képviseletről.
A 64. §-hoz 
A rendelkezés a nemzetiségi önkormányzat működési feltételeinek biztosításával kapcsolatos keret szabályokat tartalmazza, melyek részletes szabályait szintén rendezik a magasabb szintű jogszabályok.
A 65. §-hoz és a 66. §-hoz 
A hatályos SZMSZ hatályon kívül helyezéséről és a rendelet javasolt hatályba lépésének időpontjáról rendelkezik ez a szakasz.  

